Pireorama ιστορίας και πολιτισμού: Μαΐου 2019\nΗ δεκαετία του 1960 εισέρχεται δυναμικά στην πόλη του Πειραιά και στο λιμάνι. Η προηγούμενη δεκαετία του 1950 η αλλιώς η δεκαετία της ανόρθωσης, με τις εκβαθύνσεις του λιμανιού, με την οικοδόμηση εκ του μηδενός της πόλης και των λιμανιών τελείωσε οριστικά. Ο φόβος της κατοχής σταδιακά ξεχνιέται, παύει να την θυμίζει ο ερχομός των πλοίων της ΟΥΝΡΑ. Μια εποχή αισιοδοξίας γεννιέται που φαίνεται ακόμα και στις φωτογραφίες που δεν απεικονίζουν πλέουν ερείπια βομβαρδισμών και κατεστραμμένες γερανογέφυρες, αλλά γερανούς που εργάζονται πυρετωδώς, εργάτες που φορούν ομοιόμορφες στολές και κράνη και πλατείες όπου τα πάντα είναι τακτοποιημένα.\nΚλινική Παπαδόπουλου στην Πλατεία Δηλιγιάννη. Η λεωφόρος Βασιλίσσης Σοφίας άδεια από σταθμευμένα αυτοκίνητα.\nΟ Άγιος Νικόλαος με κόκκινους τρούλους.\nΤο 1961 αποφασίζεται να οικοδομηθεί στην Πλατεία Κοραή μέγαρο Πνευματικού Κέντρου. Ο Δήμος λαμβάνει από την κυβέρνηση δάνειο ύψους 12 εκατομμυρίων δραχμών. Το κτήριο θα ανεγερθεί στη θέση της Δημοσυντήρητης Επαγγελματικής και Οικοκυρικής Σχολής, της οποίας η στέγαση προβλέπεται να γίνει στον έκτο όροφο του μεγάρου.\nΟ Μουσουργός Μενέλαος Παλλάντιος δίνει σειρά διαλέξεων στον Πειραϊκό Σύνδεσμο με θέμα «Οι τρεις εποχές της Ελληνικής μουσικής». Ο κόσμος που ενδιαφέρεται κάνει ουρά για να τον ακούσει. Ο ελληνικός εφοπλισμός την ίδια χρονιά ανθεί. Νέα υπερωκεάνια σκάφη που φέρουν την κυανόλευκο σημαία στον ιστό τους δρομολογούνται από το λιμάνι του Πειραιά. Η Εταιρεία Χανδρή αγοράζει το «Βρετάνη» που μέχρι τότε ανήκε στους Γάλλους. Άλλα υπερωκεάνια εξυπηρετούν τις γραμμές Πειραιάς – Νέα Υόρκη και Πειραιάς – Αυστραλία. Οι αδελφοί Τυπάλδου αγοράζουν το «Αθήναι» και το «Ακρόπολις» και τα δρομολογούν σε μεσογειακές γραμμές. Η μικρή Ελλάδα το 1961 κάνει αισθητή την παρουσία της στην απεραντοσύνη των θαλασσών.\nΤο Πέραμα που σπανίως αποτελούσε θέμα φωτογράφησης...\nΤο 1962 οι στήλες των εφημερίδων τοπικών και πανελληνίων γεμίζουν από Πειραιά! Ειδήσεις και σχόλια για τις θριαμβευτικές πρεμιέρες του «Πειραϊκού Θεάτρου» όχι στον Δημοτικό Θέατρο Πειραιώς αλλά στο… Βουκουρέστι με το έργο «Ηλέκτρα». Ο Ροντήρης μεταφέρει την ελληνική τραγωδία και τον ελληνικό τρόπο ερμηνείας της σε ολόκληρο τον κόσμο. Στα αναγνωστήρια της δημοτικής βιβλιοθήκης σημειώνεται συνωστισμός! Σε ένα τυχαίο μήνα καταγράφονται περίπου 39.000 αναγνώστες και αναγνώστριες. Το 1962 πεθαίνει ο μεγαλοεισαγωγέας σίτου Κωνσταντίνος Μπάκαλας. Επρόκειτο για έναν άνθρωπο που ενώ αντιπαθούσε την κοινωνικότητα και ήταν «κλειστός» δεν έπαυε να προσφέρει μεγάλες δωρεές στον Πειραιά που συνολικά ξεπέρασαν τις 300 χιλιάδες χρυσές λίρες. Σε αυτόν οφείλονται τα κτήρια του Πατριωτικού ιδρύματος (ΠΙΚΠΑ), η ανοικοδόμηση του Χατζηκυριάκειου Ορφανοτροφείου, τα δύο περίπτερα στη Βούλα για τα παιδιά του Ιδρύματος. Τέλος τη ίδια χρονιά με δικά του χρήματα είχε ξεκινήσει η ανέγερση παιδιατρικής κλινικής και Πολυιατρείων Πατριωτικού Ιδρύματος στην διασταύρωση Βασιλέως Κωνσταντίνου και Καραολή και Δημητρίου. Το καλοκαίρι του 1962 στην Σπηλιά του Παρασκευά κάθε Σάββατο ο Μανώλης Χιώτης και η Μαίρη Λίντα δίνουν την δική τους ερμηνεία σε ένα πρόγραμμα που τιτλοφορείται «Περασμένες αγάπες».\nΟι αποθήκες της ελευθέρας ζώνης Πειραιώς\nΑχθοφόροι του λιμανιού με κατάλληλο εξοπλισμό δεν θυμίζουν τις προηγούμενες δεκαετίες\nΟι κατεστραμμένοι γερανοί από τη γερμανική αποχώρηση αντικαταστάθηκαν και οι φορτοεκφορτώσεις γίνονται με πυρετώδη ρυθμό. Η εισαγωγή τεχνολογικών υποδομών στο λιμάνι το ανεβάζει στην κλίμακα του ανταγωνισμού.\nΤο 1963 η Τρούμπα ανακηρύσσεται σε «Σόχο του Πειραιά». Στα σοκάκια της λειτουργούν 16 καμπαρέ και 57 νυχτερινά μαγαζιά. Γράφει ο Γιάννης Φύτρας στην εφημερίδα «Εμπρός» (φ. 23.2.1963) «πάντα στο μέρος εκείνο του λιμανιού θα υπάρχει μια Ίλια για κάθε ναυτικό, για κάθε γεροντοπαλίκαρο...». Αντί της Ίλιας όμως ένα χρόνο αργότερα το 1964 προκύπτει ένα σκάνδαλο που ακούει στο όνομα Κριστίν. Η «Κριστίν» ήταν Βασίλης που είχε μάλιστα θαυμαστές. Ντυνόταν ως γυναίκα και υποβαλλόταν σε ορμονοθεραπεία. Ήθελε να αποκτήσει καλλίγραμμο στήθος. Επρόκειτο για έναν άνδρα 29 ετών από το Ρέθυμνο που είχε επιλέξει ως νέο όνομα το Κριστίν Παπαδοπούλο.\nΣτην δεκαετία του 1960 οι εισαγωγές των αυτοκινήτων δίνουν την εικόνα παροξυσμού! Μεγάλα οχηματαγωγά πλοία προσεγγίζουν την αποβάθρα "Βασιλέως Κωνσταντίνου" (Τρούμπα) και αδειάζουν το εμπόρευμά τους που είναι επιβατικά αυτοκίνητα.\nΗ εκκαθάριση του βυθού από παλαιά ναυάγια του 2ου Π.Π. συνεχίζεται. Οι ρυθμοί όμως δεν θυμίζουν σε τίποτα την προηγούμενη δεκαετία που το λιμάνι είχε κριθεί στα περισσότερα σημεία του ως επικίνδυνο.\nΤον Ιούνιο του 1965 ξεκινά η κατεδάφιση της Επαγγελματικής σχολής στην Πλατεία Κοραή σε εφαρμογή της απόφασης που όπως είδαμε είχε ληφθεί το 1961! Το Νοέμβριο του 1965 αποφασίζεται ο παλαιός ναός του Αγίου Διονυσίου στην Ακτή Κονδύλη να κατεδαφιστεί και στη θέση του να οικοδομηθεί ένας νέος που θα μοιάζει πολύ με τον μητροπολιτικό ναό της Αγίας Τριάδας. Τον ίδιο χρόνο αποφασίζεται η περιοχή των «Λεμονάδικων» να αποδοθεί στην ακτοπλοΐα. Καθώς οι προβλήτες του λιμανιού στο κεντρικό του τμήμα, δεν επαρκούν για την εξυπηρέτηση του διαρκώς αναπτυσσόμενου επιβατικού στόλου η διοίκηση του ΟΛΠ θέλει να χρησιμοποιήσει και την περιοχή των «Λεμονάδικων». Συναντά αντιδράσεις από τους ιδιοκτήτες 37 καταστημάτων της περιοχής και από τον κόσμο για συναισθηματικούς λόγους.\nΜέσα δεκαετίας 1960. Το Δημαρχείο Πειραιά (Ρολόγι) στέκεται ακόμα στη θέση του. Πίσω του ο νέος ναός της Αγίας Τριάδας\nΓιοτ και πολυκατοικίες στο λιμάνι της Ζέας που αν εξαιρέσουμε το τύπο των σκαφών κατά τα άλλα δεν διαφέρει σε τίποτα με τη σημερινή εικόνα.\nΤελευταίες μέρες για το λιμάνι της Ζέας που ακόμα θυμίζει λίμνη. Σύντομα προβλήτες και αποβάθρες κατά μήκος της ακτής αλλά και κάθετα σε αυτήν θα δεχθούν τα εκατοντάδες ιδιωτικά σκάφη αναψυχής.\nΕργασίες εκβάθυνσης στο λιμάνι Ηρακλέους\nΤο 1966 ο Πέτρος Κλουδάς ξεκινά από τον Πειραιά με ένα καγιάκ. Αφού μετρήθηκε με την μανία της θάλασσας και κινδύνεψε πολλές φορές σοβαρά, κατάφερε να φτάσει στην Ιταλία ύστερα από 24 ημέρες. Στη συνέχεια η υποδοχή του στον Πειραιά ήταν συγκινητική όπου πλήθη κόσμου τον αποθεώνουν. Το 1967 διορίζεται από τη Χούντα των Συνταγματαρχών δήμαρχος Πειραιά ο Αριστείδης Σκυλίτσης. Το πιο αμφιλεγόμενο πρόσωπο για τους Πειραιώτες όλων των εποχών! Από τη μια κατασκευάζει ογκώδη τσιμεντένια οικοδομήματα και από την άλλη κατεδαφίζει τα ιστορικά σύμβολα της πόλης. Το 1968 δεν αποτελεί ένα καλό έτος για τον Δήμο Νέου Φαλήρου. Παύει τη λειτουργία του ως δήμος και προσαρτάται ολόκληρος στον Δήμο Πειραιώς. Την ίδια χρονιά κατεδαφίζεται το ιστορικό ρολόι «δια ψήφων 15 υπέρ και δύο μόνο εναντίον». Το 1968 πεθαίνει ο ακαδημαϊκός και ομότιμος καθηγητής του Ε. Μ. Πολυτεχνείου Δημήτρης Πικιώνης που διακρίθηκε για τον αγώνα που έκανε να σωθούν τα νεοκλασικά κτήρια της γενέθλιας πόλης του.\nΤο μέγαρο ΝΑΤ με το σήμα που σχεδίασε ο Αριστείδης Σκυλίτσης, το "πουλί της Χούντας" στην πρόσοψή του.\nΕκφόρτωση αυτοκινήτων καθημερινά. Η αποβάθρα της Τρούμπας γεμίζει με νέα μοντέλα. Η ανάπτυξη είναι τετράτροχη και έρχεται από τη θάλασσα...\nΗ Παγόδα του ΟΛΠ υπό κατασκευή. Ο θόλος της ανολοκλήρωτος.\nΣχολές "Αριστοτέλης" ηλεκτρολόγων, ηλεκτροτεχνιτών και σχεδιαστών επί της Βασιλέως Κωνσταντίνου. Το ίδιο κτήριο μεταγενέστερα θα στεγάσει τα φροντιστήρια "Πανελλήνιο" ενώ σήμερα κατάστημα τροφών κατοικίδιων ζώων.\nΟ αλλοτινός γραφικός όρμος του Λάμπρου Πορφύρα, ο όρμος της Φρεαττύδας χάθηκε οριστικά.... Η νέα Μαρίνα Ζέας αποτελεί τη νέα πραγματικότητα. Πολλά έργα που είχαν ξεκινήσει στις αρχές της δεκαετίας του 1960 ολοκληρώθηκαν επί των ημερών του Σκυλίτση και ταυτίστηκαν ως έργα του. Τόσο το πνευματικό κέντρο της Πλατείας Κοραή όσο και η μετατροπή του όρμου της Φρεαττύδας σε Μαρίνα, ολοκληρώθηκαν και εγκαινιάστηκαν επί των ημερών του, είχαν όμως ξεκινήσει χρόνια πριν.\nΤο 1969 αναρτώνται στο κωδωνοστάσιο της Αγίας Τριάδας οι οκτώ καμπάνες του νέου ναού. Φέρουν πάνω τους χαραγμένα τα ονόματα των ευεργετών μεταξύ των οποίων συγκαταλέγεται και ο Σκυλίτσης. Βρίσκονται τα οστά του ήρωα της επανάστασης Γεωργίου Καραϊσκάκη εντός δύο ξυλοκιβωτίων σε μια αποθήκη στην οδό Κανελλόπουλου στο Νέο Φάληρο. Η μετακομιδή των οστών είχε γίνει με σκοπό τη μεταφορά του μνημείου του Στρατάρχη της Ρούμελης. Η «Εθνική Κυβέρνησις» μετονομάζει τον Δήμο Δραπετσώνας σε Δήμο Θεμιστοκλέους. Η νέα ονομασία επιλέχθηκε ανάμεσα στις ονομασίες «Αναγέννησις», «Φοίνιξ» και «Ποσειδών». Ανάδοχος ήταν ο δημότης Αθηναίων Ευάγγελος Πατούσης.\nΤελωνείο Λιμεναρχείο μπροστά. Ακολουθεί η Ακτή Μιαούλη με τον νέο σταθμό τελωνείου του Ιωάννη Μεταξά του 1938 να βρίσκεται ακόμα στο κέντρο της προβλήτας Βασιλέως Κωνσταντίνου (Τρούμπα). Στο βάθος το Ωρολόγιο στέκει ακόμα.\nΔιαμόρφωση Πλατείας Αλεξάνδρας και της έναντι ακτής του λιμένος της Ζέας. Τα έργα είχαν ξεκινήσει και βρίσκονταν σε εξέλιξη πολλά χρόνια πριν τη χούντα.\nΗ Πλατεία Κοραή με το Δημοτικό θέατρο που στη μετόπη του φέρει ακόμα το βασιλικό θυρεό. Στην Πλατεία έχουν στηθεί βάσεις τεντών για να ακολουθήσει υπαίθρια έκθεση. Στο κέντρο της Πλατείας Κοραή δεσπόζει ένα ναυτικό ιστίο.\nΤο Ρολόι του Σιλό έχει ξεκινήσει τη λειτουργία του. Μετά την κατεδάφιση του Δημαρχείου θα απομείνει το μοναδικό ρολόι στο λιμάνι\nΟ Ιανουάριος του 1970 ξεκινά με τον Κόκοτα να εμφανίζεται στο Δημοτικό θέατρο. Το καλοκαίρι του 1970 είναι το καλοκαίρι των εγκαινίων. Τον Ιούλιο εγκαινιάζεται ο νέος επιβατικός σταθμός του ΟΛΠ (Παγόδα) που συμπίπτει με τον εορτασμό των 40 ετών από τη λειτουργία του ΟΛΠ. Αποφασίζεται να οικοδομηθεί στον Πειραιά «Ναυτική Εστία» κατά τα πρότυπα του κτηρίου της ναυτικής εστίας της Αμβέρσας. Εγκαινιάζεται επίσης η Μαρίνα Ζέας εντός της οποίας μεταφέρεται το Ναυτικό Μουσείο Ελλάδος. Κατεδαφίζεται η οικία του Μιαούλη (Χατζοπούλου) μπροστά από τον Ι.Ν. Αγίου Σπυρίδωνα και έτσι ο «Άγιος» βλέπει ύστερα από πολλά χρόνια θάλασσα. Μια δεκαετία τελειώνει και μια άλλη αρχίζει.\nΟ γραφικός όρμος Σκαφάκι που μέχρι σήμερα αποτελεί σημείο θαλάσσιων λουτρών για όσους αψηφούν τη ρύπανση\nΝηολογήθηκε από Stefanos Milesis στις 5/31/2019 08:28:00 μ.μ. 1 σχόλιο:\nΚΑΤΑΧΩΡΗΘΗΚΕ ΣΤΟ ΒΙΒΛΙΟ ΚΑΤΑΣΤΡΩΜΑΤΟΣ 1960, ΔΕΚΑΕΤΙΑ 1960, ΕΓΧΡΩΜΕΣ ΦΩΤΟΓΡΑΦΙΕΣ ΠΕΙΡΑΙΑ, ΛΙΜΑΝΙ ΠΕΙΡΑΙΑ, ΟΛΠ, Στέφανος Μίλεσης, ΦΩΤΟΓΡΑΦΙΕΣ ΠΕΙΡΑΙΑ\nΤο Ατμόπλοιο "Πέλοψ" στο λιμάνι του Πειραιά\nΣε μια από τις πολλές απεικονίσεις επιστολικών δελταρίων (καρτ ποστάλ) αρχών του 20ου αιώνα, υπάρχει μια φωτογραφία στην οποία δεσπόζουν με την παρουσία τους μπροστά-μπροστά, δύο καράβια εκ των οποίων το πρώτο προβάλλει το όνομά του γραμμένο με κεφαλαία γράμματα ΠΕΛΟΨ. Ωστόσο φαίνεται ότι τίποτα δεν ήταν τυχαίο στους φωτογράφους της εποχής, όταν έστρεφαν τα κλείστρα των φωτογραφικών τους μηχανών για να παγώσουν για πάντα το χρόνο, μετατρέποντας τη φθαρτή πραγματικότητα σε άφθαρτη εικόνα.\nΜια από τις πολλές ιστορίες που έχει να επιδείξει το συγκεκριμένο πλοίο, αναφέρεται, στο περιθώριο θα λέγαμε της αφήγησης άλλων σημαντικών γεγονότων, τα οποία κατέγραφε με την πένα του ο Σπύρος Μεταξάς (1897-1961) όταν συνέγραφε το έργο του με τίτλο «Ιστορία του Ελληνικού Εμπορικού Ναυτικού 1821 – 1924». Σύμφωνα με αυτήν, το θρυλικό Θωρηκτό πλοίο του στόλου μας «Αβέρωφ», βρισκόταν όταν κηρύχθηκε ο Πρώτος Βαλκανικός Πόλεμος, έξω από τα Δαρδανέλια στην κυριολεξία άνευ πυρομαχικών!\nΚι αυτό διότι το «Αβέρωφ» όταν είχε αγοραστεί από τα ναυπηγεία Ορλάνδο είχε παραδοθεί άνευ πυρομαχικών. Η σχετική παραγγελία τους έγινε τρεις μήνες μετά από την έλευση του πλοίου στην Ελλάδα. Επίσης άλλα 50 βλήματα για τα πυροβόλα μεγάλου διαμετρήματος είχαν φορτωθεί απευθείας στον «Αβέρωφ» όταν είχε μεταβεί στην Αγγλία το καλοκαίρι του 1911 για τις εορτές της Στέψεως. Όταν λοιπόν εξερράγη ο πόλεμος οι αποθήκες του ναυτικού δεν είχαν την απαιτούμενη ποσότητα πυρομαχικών που θα χρειαζόταν μια τέτοια πολεμική μονάδα που ήταν έτοιμη να εμπλακεί σε έναν πόλεμο, καθώς ήταν μάλιστα και η βασικότερη μονάδα του στόλου.\nΤα πυρομαχικά είχαν παραγγελθεί από την Αγγλία από το εργοστάσιο Φέρθ και οι πυροσωλήνες τους από το εργοστάσιο Άρμστρονγκ. Από τη μια η παράδοσή τους καθυστερούσε ενώ από την άλλη υπήρχε αδημονία καθώς ήταν σχεδόν βέβαιο ότι ο πόλεμος πλησίαζε. Όταν το Υπουργείο Ναυτικών, ζήτησε τηλεγραφικώς πληροφορίες για τις ελλείψεις των πυριτιδαποθηκών του «Αβέρωφ» η απάντηση ήταν ότι διέθεταν τα μισά ακριβώς πυρομαχικά από εκείνα που έπρεπε να διαθέτουν.\nΗ σχετική αναφορά επιβεβαιώνει το γεγονός. Τα ταχυβόλα των 234 χιλ. διέθεταν 106 γομώσεις και 103 βλήματα. Τα ταχυβόλα των 190 χιλ. 387 γομώσεις και 424 βλήματα. Τέλος τα ταχυβόλα των 76 χιλ. 1.669 φυσίγγια. Το τι θα συνέβαινε εάν ο «Αβέρωφ» έμενε από πυρομαχικά δεν θέλει ιδιαίτερη ανάλυση για να γίνει κατανοητό.\nΟ πόλεμος κηρύχτηκε επίσημα στις 5 Οκτωβρίου και η κατάσταση απαιτούσε ένα ελληνικό ατμόπλοιο να μεταβεί στην Αγγλία, να φορτωθεί με πυρομαχικά και να επιστρέψει το συντομότερο δυνατόν. Τότε ανατέθηκε στο ΠΕΛΟΨ το έργο αυτό. Το 700 περίπου τόνων ελληνικό επίτακτο ατμόπλοιο έβαλε πλώρη για Αγγλία, εισήλθε στον ποταμό Τάμεση και αφού φορτώθηκε τα πυρομαχικά απέπλευσε αμέσως. Όταν όμως εξήλθε στο πέλαγος συνάντησε πρωτοφανή κακοκαιρία και αναγκάστηκε να πλεύσει στο λιμάνι του Φάλμουθ. Όταν όμως εκεί οι λιμενικές αρχές διαπίστωσαν όταν το ατμόπλοιο ήταν κατάφορτο πυρομαχικών έθεσαν ζήτημα ασφάλειας του πληθυσμού της πόλης και ζήτησαν από το ΠΕΛΟΨ να εξέλθει του λιμένος διαφορετικά θα προχωρούσαν σε κατάσχεση των πυρομαχικών!\nΟ πλοίαρχος και το πλήρωμα του ελληνικού ατμόπλοιου γνωρίζοντας την εθνική αξία του φορτίου που μετέφεραν για το πολεμικό μας ναυτικό, έλαβαν την απόφαση να βγουν στην ανοιχτή θάλασσα με όποιον καιρό κι αν έκανε. Επρόκειτο για μια γενναία απόφαση που ομόφωνα έλαβε πλοίαρχος και πλήρωμα.\nΤην 22α Οκτωβρίου φάνηκε στον κόλπο του Μούδρου το επιταγμένο για τις ανάγκες του πολέμου ΠΕΛΟΨ κατάφορτο με πυρομαχικά που προορίζονταν αποκλειστικά για το «Αβέρωφ».\nΗ εμφάνισή του προκάλεσε ανακούφιση όχι μόνο στο πλήρωμα του θωρηκτού αλλά και στην ηγεσία του ναυτικού. Το βραδυκίνητο ατμόπλοιο εμφανίστηκε ως μητέρα τροφός που την κατάλληλη στιγμή εμφανίστηκε να προσφέρει φαγητό στα πεινασμένα παιδιά της.\nΣτο βιβλίο «Ιστορία του Ελληνικού Ναυτικού 1909 – 1913» του Ιωάννου Θεοφανίδου (ΤΥΠΟΙΣ Π.Δ. ΣΑΚΕΛΛΑΡΙΟΥ, 1923), σημειώνεται διαφορετική ημερομηνία άφιξης του ΠΕΛΟΨ στο Μούδρο της Λήμνου. Υποστηρίζεται ότι το επίτακτο ατμόπλοιο έφτασε να τροφοδοτήσει με πυρομαχικά το «Αβέρωφ» αρχές Νοεμβρίου. Ακόμα όμως κι έτσι, η προσφορά του ΠΕΛΟΨ στο ναυτικό αγώνα παραμένει σημαντική. Το μικρό ατμόπλοιο πέρασε στο περιθώριο της ιστορίας μπροστά στις ιστορικές νίκες διαμέσου των οποίων το «Αβέρωφ» εδραίωσε την ελληνική υπεροχή στη θάλασσα του Αιγαίου.\nΦυσικά η συμμετοχή ενός εμπορικού ατμόπλοιου, του ΠΕΛΟΨ, σε αποστολές κατά την περίοδο των βαλκανικών πολέμων δεν ήταν η μοναδική. Ο στόλος του εμπορικού μας ναυτικού στάθηκε επάξια δίπλα στο πολεμικό διαθέτοντας στο σύνολο 97 ατμόπλοια!\nΑπό αυτά τα 6 ατμόπλοια που ήταν ταχυδρομικά (ακτοπλοϊκά) έφεραν πάνω τους μάλιστα και ταχυβόλα εκτελώντας πολεμικές αποστολές όπως τα εύδρομα της εποχής. Αυτά ήταν τα «Εσπερία», «Μακεδονία», «Αρκαδία», «Μυκάλη», «Αθήναι» και το «Θεμιστοκλής». Δύο άλλα ταχυδρομικά μετασχηματίσθηκαν σε πλωτά νοσοκομεία ένα για τις ανάγκες του στρατού ξηράς και το άλλο για τις ανάγκες του πολεμικού ναυτικού. Δύο ατμόπλοια χρησιμοποιήθηκαν στη γραμμή Πειραιώς Μούδρο ως διαρκή ανθρακοφόρα του στόλου ενώ ένα ακόμα ήταν πετρελαιοφόρο. Τα υπόλοιπα ατμόπλοια του εμπορικού μας ναυτικού φορτηγά και υπερωκεάνια χρησιμοποιήθηκαν για κάθε μεταφορά υλικού ή ανδρών για τις ανάγκες των πολεμικών επιχειρήσεων. Σε όλη την διάρκεια των νικηφόρων βαλκανικών πολέμων ο πατριωτισμός και η προθυμία των κυβερνητών και των πληρωμάτων του εμπορικού μας ναυτικού άγγιζε τα όρια του ηρωισμού και είναι γεγονός ότι η προσφορά του εμπορικού ναυτικού όπως και τα διάφορα κατορθώματα των μονάδων του σπανίως αναφέρονται.\nΠέρα όμως όλων αυτών θα πρέπει να αναφερθεί ότι το ατμόπλοιο "Πέλοψ" διαθέτει και μια ακόμα ιστορία συνδεδεμένη με την ιστορία του Πειραιά. Το 1891 ξέμεινε μια… αρχαία μαρμάρινος ακέραια ανάγλυφος στήλη (1,5 Χ 1,5 μ.), που είχε βρεθεί στην Βόνιτσα (Ακαρνανίας) και απεστάλη από τον ανθυπομοίραρχο, Χ. Παπαγεωργίου, με το ατμόπλοιο «Πέλοψ» της ελληνικής ατμοπλοΐας, στην Εφορεία Αρχαιοτήτων στον Πειραιά! Εικόνιζε έναν οπλίτη όρθιο, που είχε τα χέρια του τεταμένα προς τα εμπρός, και φαινόταν να κρατούσε στο δεξί του χέρι δόρυ, που έλειπε.\nΌπως έγραψε ο Γιώργος Λεκάκης σε άρθρο του που δημοσιεύθηκε στις 26 Ιανουαρίου 2016 στο Πειραιόραμα ο οπλίτης που εικόνιζε η ανάγλυφη στήλη ομοίαζε με το γνωστό ανάγλυφο του Μαραθωνομάχου, του μετενεγκόντος στην πόλη των Αθηνών το άγγελμα της νίκης, και εκπνεύσαντος. Αλλά ενώ το ακαρνανικό ανάγλυφο ήταν τέτοιας αξίας… έστεκε ξεφορτωμένο και ριγμένο στον παραλιακό βραχίονα Τζελέπη! Εκεί ακριβώς που οι ναυτικοί αποβίβασαν τον αρχαίο επιβάτη! Εκτός του κινδύνου της φθοράς, υπήρχε και ο κίνδυνος μήπως κλαπεί κάποια νύκτα. Η εφημερίς «Εφημερίς» έκανε ρεπορτάζ, γνωστοποίησε το γεγονός, ζητώντας η αστυνομία να μεταφέρει τον αρχαίο οπλίτη, τουλάχιστον, στο αστυνομικό τμήμα προς προφύλαξη «αφού η Εφορεία δεν πολυφροντίζει, φαίνεται, δια τοιαύτα αντικείμενα»! Την επομένη της γνωστοποιήσεως από την εφημερίδα, ευαισθητοποιήθηκε ο γεν. έφορος και απέστειλε ανθρώπους της Εφορείας στον Πειραιά να παραλάβουν το αρχαίο αντικείμενο τέχνης από την παραλία… Το μετέφεραν στο ενταύθα Μουσείο Αρχαιοτήτων. «Το περίεργον είναι ότι περί αυτού δεν είχεν ειδοποιηθή ούτε ο εν Πειραιεί έφορος των αρχαιοτήτων ίνα τουλάχιστον φροντίση εγκαίρως περὶ της παραλαβής του»… (βλ. εφημ. «Εφημερίς», αρ. φύλ. 259, 16 και 17.9.1891).\nΝηολογήθηκε από Stefanos Milesis στις 5/27/2019 02:50:00 μ.μ. Δεν υπάρχουν σχόλια:\nΚΑΤΑΧΩΡΗΘΗΚΕ ΣΤΟ ΒΙΒΛΙΟ ΚΑΤΑΣΤΡΩΜΑΤΟΣ ΑΤΜΟΠΛΟΙΟ ΠΕΛΟΨ, ΠΕΛΟΨ, ΠΕΛΟΨ 1891, ΠΕΛΟΨ 1912, ΠΕΛΟΨ 1917, ΠΕΛΟΨ ΚΑΙ ΠΕΙΡΑΙΑΣ, Στέφανος Μίλεσης\nΚουρέας - Ταναγραίο σύμπλεγμα από πηλό\nΟ Πλούταρχος στο έργο του «Βίοι Παράλληλοι, Νικίας», μας εξιστορεί για έναν κουρέα του Πειραιά, που κατέληξε να βασανίζεται στον τροχό λες και ήταν ο υπεύθυνος της συμφοράς που αυτός πρώτος έτυχε να αναγγείλει…\nΟι κάτοικοι του Πειραιά ως λιμάνι της Αθήνας είχαν την τύχη ή την ατυχία κατά περίπτωση, να πληροφορούνται πρώτοι τις διάφορες ειδήσεις που έφταναν με τα πλοία. Τα χρόνια του Πελοποννησιακού Πολέμου βρισκόταν σε εξέλιξη η Σικελική εκστρατεία (415 - 413 π.Χ.) η οποία ήταν ζωτικής σημασίας για την έκβαση της πολεμικής σύρραξης. Η εκστρατεία αυτή έληξε με μια καταστροφική ήττα των Αθηναίων που ύστερα από αυτήν πίστεψαν ότι όλα θα τελείωναν, ωστόσο ο πόλεμος συνεχίστηκε για εννιά χρόνια ακόμα.\nΩστόσο η άφιξη της είδησης της ήττας έφτασε στην Αθήνα με κάποιο παράξενο, ας το πούμε, τρόπο. Κάποιος ταξιδιώτης από τη Σικελία έφτασε με εμπορικό πλοίο στον Πειραιά και πήγε σε ένα από τα κουρεία του εμπορικού λιμανιού για να κουρευτεί. Όπως ακριβώς γίνεται μέχρι και σήμερα, ο κουρέας του έπιασε τη συζήτηση καθώς τα κουρεία όπως και η αγορά, ήταν μέρη που οι ειδήσεις κυκλοφορούσαν. Εκεί πάνω στη συζήτηση ο ταξιδιώτης και έχοντας λανθασμένα την εντύπωση ότι οι Αθηναίοι είχαν ήδη πληροφορηθεί περί των εξελίξεων στη Σικελία, άρχισε να περιγράφει στον Πειραιώτη κουρέα τα γεγονότα σαν να ήταν ήδη γνωστά. Πού να φανταστεί ο άνθρωπος ότι κανένα πρόσφατο μαντάτο δεν είχε φτάσει ακόμα στην Αθήνα και ότι αυτός ήταν ο πρώτος μαντατοφόρος! Ο κουρέας μαθαίνοντας αυτή την τόσο σοβαρή είδηση αμέσως έκλεισε το κουρείο του και σχεδόν τρέχοντας ανέβηκε στην Αθήνα να ειδοποιήσει την Εκκλησία του Δήμου για όσα είχε μάθει. Προς δυστυχία του όμως αντί να τον επαινέσουν που αμέσως έτρεξε από τον Πειραιά να τους πληροφορήσει, ζήτησαν να τους πει ποιος ήταν εκείνος που διέδωσε τη φήμη μιας τόσο μεγάλης συμφοράς.\nΦυσικά ο κουρέας πάνω στην αγωνία του να μεταδώσει τα νέα, δεν είχε σκεφτεί να μάθει περισσότερα για τον ταξιδιώτη από τη Σικελία. Ούτε τον άνθρωπο γνώριζε, ούτε πλέον μπορούσε να μάθει κάτι περισσότερο για αυτόν. Έτσι αδυνατούσε να απαντήσει στο ερώτημα που του έθεταν. Τότε οι Αθηναίοι του Δήμου εξοργίστηκαν μαζί του, αμφισβητώντας την αλήθεια των ειδήσεων, πιστεύοντας ότι απλώς επρόκειτο για κάποιον διασπορέα ψευδών ειδήσεων, που σκοπό είχε να κάμψει το ηθικό των κατοίκων της πόλεως.\nΕξοργισμένοι οι δημοτικοί άρχοντες διέταξαν το βασανισμό του άτυχου κουρέα στον τροχό! Και ενώ ο δυστυχισμένος κουρέας βρέθηκε από τη μια στιγμή στην άλλη να βασανίζεται πάνω στον τροχό όπου του εξαρθρώνονταν τα οστά, έφτασαν και από άλλους αγγελιαφόρους οι ειδήσεις της εκστρατείας. Τότε οι άρχοντες που άδικα είχαν παραγγείλει το βασανισμό του κουρέα αντί να τον ελευθερώσουν ή έστω να κοιτάξουν να επανορθώσουν τη ζημιά που του προξένησαν, τον παράτησαν πάνω στο τροχό κι έτρεξαν πανικόβλητοι να μάθουν περισσότερα, ενώ άλλοι έτρεξαν αμέσως στα σπίτια τους για να θρηνήσουν με τους οικείους τους, καθώς γνώριζαν τα δεινά που θα έφερνε στην πόλη η ήττα της Σικελικής εκστρατείας.\nΦυσικά εκείνο το καλοκαίρι του 413 π.Χ. η ήττα στη Σικελία δεν έφερε και το τέλος του Πελοποννησιακού πολέμου, ο οποίος τερματίστηκε εννιά χρόνια αργότερα, το Μάρτιο του 404 π.Χ. (στο μεταξύ είχε προηγηθεί η ήττα των Αθηναίων στους Αιγός Ποταμούς έγινε το Σεπτέμβριο του 405 π.Χ.).\nΟ κουρέας από τον Πειραιά, έμεινε για ώρες δεμένος και ξεχασμένος πάνω στον τροχό, από τον οποίο ελευθερώθηκε, άγνωστο με ποιο τρόπο, ώρες αργότερα. Η περιέργεια λοιπόν σκοτώνει κι αν δεν σκοτώνει οπωσδήποτε προκαλεί παθήματα, τα οποία θα έπρεπε να είχαν γίνει μαθήματα και μάλιστα "επί τροχού" για τον κουρέα. Για τους κουρείς λοιπόν και τη διαχρονική συνήθειά τους να μιλούν, ταιριάζει εκείνο που γράφτηκε στην «Εστία» (φ. 21ης Αυγούστου 1877- άρθρο «Ο Βασιλιάς της Φρυγίας Μίδας»). Όταν ο Βασιλιάς Αρχέλαος της Μακεδονίας ρωτήθηκε από τον κουρέα του πώς να τον κουρέψει, εκείνος απάντησε «Σιωπώντας!».\nΝηολογήθηκε από Stefanos Milesis στις 5/15/2019 02:11:00 μ.μ. Δεν υπάρχουν σχόλια:\nΚΑΤΑΧΩΡΗΘΗΚΕ ΣΤΟ ΒΙΒΛΙΟ ΚΑΤΑΣΤΡΩΜΑΤΟΣ Βίοι Παράλληλοι, κουρέας του Πειραιά, Νικίας, Πειραιάς, Πελοποννησιακός πόλεμος, Πλούταρχος, Στέφανος Μίλεσης\nΟ Δημοσθένης ασκείται στις ακτές του Φαλήρου (έργο Ευγένιου Ντελακρουά)\nΗ οδός Δημοσθένους στην καρδιά της αγοράς του Πειραιά\nΗ ιστορία όμως της σχέσης του Πειραιά με τον Δημοσθένη δεν είναι μικρή, ούτε τυχαία για αυτό θα πρέπει να τη δούμε από την αρχή της.\nΟ Δημοσθένης ο μέγιστος των ρητόρων ξεκίνησε βραδύγλωσσος από την ιδιαίτερη πατρίδα του την Παιανία Αττικής και από τη μικρή του ηλικία βρέθηκε σε μειονεκτική θέση καθώς τα παιδιά της γειτονιάς του τον κορόιδευαν και του φώναζαν «Βάταλο» δηλαδή ψευδό. Από τα παιδικά του χρόνια επιδόθηκε σε έναν διαρκή αγώνα να ξεπεράσει και τη βραδυγλωσσία του αλλά και τη σωματική του καχεξία. Διότι εκτός από τον τραυλισμό του και το σώμα του ήταν στη κοψιά του τόσο άσχημο, που δεν πάτησε το πόδι του σε παλαίστρα όπως συνήθιζαν οι άλλοι νέοι της εποχής του. Ήδη από την ηλικία των επτά ετών, είχε μείνει ορφανός από πατέρα ενώ η μητέρα του η Κλεόβουλη (η οποία ήταν Σκύθα στην καταγωγή) στενοχωρημένη για τα προβλήματα του φιλάσθενου γιου της στην προσπάθειά της να τον προστατεύσει μάλλον του επιδείνωνε το πρόβλημα κρατώντας τον μέσα στο σπίτι. Από την άλλη δεν είχε την οικονομική δυνατότητα που στο παρελθόν διέθετε. Κι αυτό διότι ο άνδρας της όταν ζούσε είχε συγκεντρώσει χρήματα πολλά προερχόμενα από δύο εργαστήρια, ένα «μαχαιοποιείον» και ένα «θρονοποιείον».\nΛιοντάρια και άλλα εκθέματα στο παλαιό αρχαιολογικό Μουσείο Πειραιά\n(Φωτογραφία από Θεόδωρο Μεταλληνό).\nΗ περιουσία αυτή όμως μετά από το θάνατό του κατασπαταλήθηκε από τους διαφόρους επιτρόπους στους οποίους είχε ανατεθεί η διαχείρισή της. Ο Δημοσθένης παρά τα προβλήματά του αγωνιζόταν μόνος του με τη μελέτη να γίνει ρήτορας καθώς είχε κάποτε παρακολουθήσει ένα δικαστήριο και τον είχε εντυπωσιάσει η ευφράδεια των αντιδίκων που αναγόρευαν σε αυτό. Είχε καθηγητή ρητορικής τον Ισαίο παρότι την ίδια εποχή λειτουργούσε σχολείο και ο Ισοκράτης. Ωστόσο όμως η φτώχεια στην οποία είχε περιπέσει ο Δημοσθένης με τη μητέρα του δεν τους επέτρεπε να καταβάλουν τα δέκα τάλαντα μηνιαίως που ζητούσε ο Ισοκράτης κι έτσι ο μικρός Δημοσθένης πήγε στον Ισαίο. Όταν όμως κάποτε ήρθε η στιγμή να εμφανιστεί στο δημόσιο βήμα, ο παράξενος τρόπος της ομιλίας του, οι λάθος αναπνοές κατά την διάρκεια του λόγου του, που προκαλούσαν διακοπές εκεί που δεν θα έπρεπε να υπάρχουν, προξένησαν γέλια στο ακροατήριο. Καταντροπιασμένος με καλυμμένη την κεφαλή του για να μην αναγνωρίζεται κατέφυγε στον Πειραιά, που ήταν άγνωστος μεταξύ αγνώστων.\nΟ Δημοσθένης ντροπιασμένος για να μην αναγνωρίζεται καλύπτεται με μανδύα. Κατεβαίνει στον Πειραιά ενώ στις ακτές του Φαλήρου ασκείται απαγγέλοντας αφού προηγούμενα έχει τοποθετήσει στο στόμα του βότσαλα.\nΕκεί πλανιόταν δεξιά κι αριστερά σκεπτικός στους δρόμους της πόλης, μέχρι που τον είδε και τον αναγνώρισε ένας σοφός γέροντας ο Εύνομος ο Θριάσιος και τον επέπληξε. Του είπε ότι οι λόγοι που εκφωνεί έχουν την ομορφιά των λόγων του Περικλή αλλά ο ίδιος φταίει για το κατάντημά του, διότι εκφωνεί τις ομιλίες του με ατολμία και μαλθακότητα. Ακόμα του είπε ότι δεν διέθετε το θάρρος να αντιμετωπίσει τον όχλο που τον ακούει, να επιβληθεί δια της ομιλίας του και να τον πείσει. Το ίδιο του είπε ότι πράττει και με το σώμα του που το αφήνει αγύμναστο και μαλθακό να μαραίνεται. Με αυτά τα λόγια ο Εύνομος στον Πειραιά έδειξε στον Δημοσθένη ότι ήταν στο χέρι του να ξεπεράσει τα προβλήματά του. Ο Εύνομος πρότεινε στον Δημοσθένη να ακολουθήσει τις οδηγίες του Σάτυρου, ενός σπουδαίου ηθοποιού που επίσης έμενε στον Πειραιά, δίνοντας παραστάσεις στα δύο θέατρα της πόλης, έχοντας δημιουργήσει μια σπουδαία φήμη.\nΗ γνωριμία μεταξύ Δημοσθένη και Σάτυρου πραγματικά έγινε. Ο ηθοποιός μπήκε στο σπίτι του Δημοσθένη όπου τον βρήκε να κάθεται και να οδύρεται για τα παθήματά του. «Πώς είναι δυνατόν», ρώτησε ο Δημοσθένης τον Σάτυρο, «να ανεβαίνουν στο βήμα της αγοράς για να μιλήσουν ναύτες των πλοίων ή άνθρωποι αμόρφωτοι ή άλλοι που το μόνο που κάνουν στη ζωή τους είναι να ξενυχτούν και να είναι βυθισμένοι στην κραιπάλη ενώ εγώ που μελετώ τη ρητορική δεν καταφέρνω να πείσω κανέναν από το πλήθος;».\nΤότε ο Σάτυρος του είπε «Αληθινά Δημοσθένη, μπορώ να θεραπεύσω την αιτία της αποτυχίας σου, εάν όμως σταθείς μια στιγμή και μου απαγγείλεις μια περικοπή του Ευριπίδη η του Σοφοκλή». Πραγματικά ο Δημοσθένης απήγγειλε όπως του ζήτησε ο Σάτυρος. Αμέσως μετά όμως ο ίδιος ο Σάτυρος απήγγειλε το ίδιο κείμενο που προηγούμενα είχε διαβάσει ο Δημοσθένης. Όμως αυτή η δεύτερη επανάληψη ουδεμία σχέση είχε με την πρώτη! Ο λόγος του ηθοποιού Σάτυρου, ήταν γεμάτος ποίηση, χάρη, στολισμό και υποκριτική, στοιχεία που κατανόησε ο Δημοσθένης ότι του έλειπαν. Κατανόησε ότι η ρητορεία δεν είναι μόνο παράθεση καταλλήλων επιχειρημάτων, αλλά περιλαμβάνει και την τέχνη της απαγγελίας. Πρέπει να γνωρίζεις τον τρόπο που θα σαγηνεύσεις το ακροατήριο, τον τρόπο που θα το πείσεις να αποδεχθεί τα λεγόμενά σου ακόμα και αν σφάλεις!\nΗ υποκριτική δεν ήταν τέχνη μόνο του ηθοποιού αλλά και του ρήτορα. Τότε ο Δημοσθένης επιδόθηκε με μανία στη βελτίωση της τεχνικής του. Μετέτρεψε το υπόγειο του σπιτιού του στον Πειραιά, σε ένα πραγματικό εργαστήριο. Είχε τοποθετήσει ένα τεράστιο κάτοπτρο για να βλέπει τον εαυτό του εάν είναι αρκετά πειστικός όταν μιλάει. Είχε κρεμάσει ένα σπαθί από το ταβάνι το οποίο άγγιζε σχεδόν τον ώμο του. Αν την ώρα που μιλούσε κουνιόταν ασκόπως, όπως στο παρελθόν συνήθιζε να κάνει, τότε η μύτη του σπαθιού τον τρυπούσε! Έμαθε έτσι να μιλάει για τα μεγαλύτερα θέματα και να είναι ακίνητος και ανέκφραστος όταν έπρεπε. Συνέχιζε όμως να ασκείται στην ανάβαση των απότομων λόφων του Πειραιά απαγγέλλοντας παράλληλα στίχους ή απήγγειλε κείμενα στην ακτή του Φαλήρου έχοντας θέσει στο στόμα του βότσαλα. Για να υπερνικήσει τις στιγμές της αδυναμίας του, τότε που του γεννιόταν έντονη επιθυμία να τα παρατήσει όλα και να διακόψει τη μελέτη, έκανε το εξής. Ξύριζε το μισό του κεφάλι, ώστε ακόμα κι αν ήθελε να μη μπορούσε να εξέλθει από το υπόγειο του σπιτιού του, για ένα διάστημα δύο περίπου μηνών, αφού τόσο έκαναν τα μαλλιά του μισού του κεφαλιού για να μεγαλώσουν και πάλι. Μέχρι που ο καιρός πέρασε και ο Δημοσθένης ένιωσε έτοιμος για τη μεγάλη του επιστροφή.\nΔημοσθένης απαγγέλλει στο Φάληρο - γκραβούρα 1885\nΤη σιωπή της εξαφάνισής του στον Πειραιά θα ακολουθούσε η βροντερή του παρουσία στα δικαστήρια της Αθήνας. Ξεκίνησε με το να κυνηγήσει δικαστικά τους τρεις επιτρόπους που καταλήστευσαν την περιουσία του πατέρα του. Σε εκείνες τις επανεμφανίσεις του το ακροατήριο έμεινε κατάπληκτο. Όλοι θυμούνταν έναν βραδύγλωσσο και καχεκτικό Δημοσθένη και ξαφνικά αντίκρισαν μπροστά τους έναν άνθρωπο διαφορετικό στην όψη, στην εμφάνιση, στον τρόπο. Ένας μεγάλος ρήτορας έχει εμφανιστεί από τον Πειραιά! Διότι σε αυτόν είχε φύγει καταφρονημένος από την Αθήνα, έχοντας καλυμμένο το κεφάλι του με μανδύα για να μην αναγνωρίζεται. Στον Πειραιά δεν υπήρχε αυτή η ανάγκη. Πολυπολιτισμική κοινωνία με μεγάλο αριθμό μετοίκων να έχουν εγκατασταθεί στην πόλη μπορούσε να κυκλοφορεί ελεύθερα. Άνθρωποι από διάφορες γωνιές της Μεσογείου εμπορεύονταν και είχαν επιλέξει να ζουν στην πόλη των μεγάλων ευκαιριών. Η αγορά του Πειραιά από μόνη της ήταν ένα πραγματικό σχολείο. Δεν αισθανόταν πλέον άσχημα για τη μητέρα του που είχε καταγωγή από τη Σκυθία αφού στον Πειραιά Σκύθες διέμεναν πολλοί. Ο Πειραιάς του εμπορίου, της ναυτικής ανάπτυξης, των δεκάδων ιερών που εξυπηρετούσαν τις θρησκευτικές ανάγκες διαφορετικών φυλών και ανθρώπων, της ανεκτικότητας αλλά και της προστασίας των ντόπιων από την κακή επιρροή των ξένων (διαφορετικές αγορές, πλατείες, οριοθετημένοι δρόμοι κλπ), έθρεψαν τον Δημοσθένη και τον μετέβαλλαν σε θερμό προασπιστή της Δημοκρατίας για τριάντα ολόκληρα χρόνια (από το 352 έως το 322 π.Χ.). Ο Δημοσθένης πρωτοστατεί τόσο κατά του Φιλίππου όσο και εναντίον του Αλεξάνδρου.\nΚατηγορείται αδίκως από τον Αισχίνη, ότι βοήθησε τον Άρπαλο, έναν διεφθαρμένο ταμία και καταχραστή περιουσίας του Μεγάλου Αλεξάνδρου, να διαφύγει αποκομίζοντας χρήματα. Ο Δημοσθένης καταδικάζεται σε εξορία και παραμένει στην Αίγινα μέχρι που ο Αλέξανδρος πεθαίνει. Η επιστροφή του στον Πειραιά είναι θριαμβευτική. Οι άρχοντες και λαός της πόλης κατεβαίνουν στο εμπορικό λιμάνι να τον υποδεχθούν. Τον τιμούν όπως έναν ήρωα! Στο έργο του Πλουτάρχου "Βίοι Παράλληλοι, Δημοσθένης" πληροφορούμαστε ότι έστειλα μάλιστα από τον Πειραιά τριήρη για να τον παραλάβει από την Αίγινα. Καθώς όμως η χρηματική ποινή που του είχε επιβληθεί παρέμενε (ποινή που αδυνατούσε να πληρώσει για αυτό και εξορίστηκε), σκέφτηκαν το εξής. Επειδή συνήθιζαν να δίνουν χρήματα σε όσους αναλάμβαναν τη θυσία προς τιμή του ιερού του Σωτήρος Διός στον Πειραιά, ανέθεσαν στον Δημοσθένη το έργο αυτό ώστε να μπορέσουν να του δώσουν στο χέρι τα χρήματα που δήθεν αντιστοιχούσαν στο έργο της θυσίας, ενώ στην ουσία επρόκειτο για το ποσό που αντιστοιχούσε στην πληρωμή του προστίμου του!\nΌμως οι διώξεις δεν σταματούν και έτσι το 322 π.Χ. αυτοκτονεί πίνοντας δηλητήριο στο Ναό του Ποσειδώνα στην Καλαυρία (Πόρο) για να μην πέσει στα χέρια των διωκτών του. Σε όλη του τη ζωή ο Δημοσθένης δεν ξέχασε ποτέ τους δασκάλους του στον Πειραιά τόσο τον Εύνομο τον Θριάσιο, αλλά ειδικά τον Σάτυρο στον οποίο οφείλει το ξεπέρασμα των τρομερών προβλημάτων του. Για αυτό και όταν ρωτούσαν τον Δημοσθένη να απαριθμήσει τα τρία σημαντικότερα στοιχεία που πρέπει να διαθέτει ο ρήτορας εκείνος απαντούσε με μια μόνο λέξη «η ηθοποιία!».\nΗ γνώση του Δημοσθένη για την πόλη του Πειραιά φαίνεται σε πολλά κείμενά του. Στο έργο του "Κατά Αριστοκράτους" παρουσιάζει ως απόδειξη μιας δημοκρατικής κοινωνίας τον τρόπο δόμησης των ιδιωτικών αλλά και των δημοσίων κτηρίων της. "Αν ρωτήσει κάποιος" μας λέει "πού βρίσκεται το σπίτι του Θεμιστοκλή ή του Μιλτιάδη δεν θα λάβει απάντηση, διότι κανείς δεν γνωρίζει τα σπίτια τους παρά το γεγονός ότι αυτοί υπήρξαν οι λαμπρότεροι και επιφανέστεροι των Αθηναίων. Διότι τα σπίτια τους είναι ίδια με των υπολοίπων, απλά χωρίς πολυτέλεια". Αυτό το στοιχείο αποτελεί από μόνο του βεβαίωση ενός δημοκρατικού πολιτεύματος. Εκεί που τα σπίτια των ιδιωτών είναι ίδια αλλά τα δημόσια μέγαρα ξεχωρίζουν. "Τα προπύλαια, οι ναύσταθμοι, οι στοές, ο Πειραιάς, όλα όσα βλέπετε να στολίζουν την πόλη μας" (Προπύλαια, ταύτα, νεώσοικοι, στοαί, Πειραιεύς, τάλλ΄ οίς κατεσκευασμένην οράτε την πόλιν). Αντίθετα σε ένα τυραννικό πολίτευμα συμβαίνει το ακριβώς αντίθετο. Τα σπίτια κάποιων είναι πλούσια πραγματικά μέγαρα, αφού αυτοί έχουν συγκεντρώσει στα χέρια τους τη δύναμη, από την άλλη όμως τα δημόσια οικοδομήματα της ίδιας περιόδου είναι μικρά και ασήμαντα.\nΛυσίας και Πειραιάς (η πόλη του μεγάλου ρήτορα και λογογράφου)\nΝηολογήθηκε από Stefanos Milesis στις 5/13/2019 12:50:00 μ.μ. Δεν υπάρχουν σχόλια:\nΚΑΤΑΧΩΡΗΘΗΚΕ ΣΤΟ ΒΙΒΛΙΟ ΚΑΤΑΣΤΡΩΜΑΤΟΣ Αγορά Πειραιά, Δημοσθένης και Πειραιάς, Δημοσθένης ρήτορας, οδός Δημοσθένους, Στέφανος Μίλεσης\nΟ Πειραιάς της δεκαετίας του 1960 σε 30 έγχρωμες φ...\nΟ κουρέας του Πειραιά που βασανίστηκε διότι ανήγγε...\nΗ ιστορία του Ι.Ν. Αγίου Διονυσίου Πειραιώς και οι...\nΈνας Ιταλός γράφει τις εντυπώσεις του για το σημερ...


Αλέξανδρος Μαρκογιαννάκης – Υποψήφιος Περιφερειακός... - Flashnews.gr\nΑλέξανδρος Μαρκογιαννάκης – Υποψήφιος Περιφερειακός Σύμβουλος με το Συνδυασμό «Κρήτη Μπορούμε»\nΓεννήθηκε το 1984. Κατάγεται από το Νιό Χωριό Αποκορώνου. Φοίτησε στο Τμήμα Δημόσιας Διοίκησης Οικονομικής Κατεύθυνσης του Παντείου Πανεπιστημίου. Είναι κάτοχος διπλώματος μεταπτυχιακών σπουδών στον τομέα της «Διοίκησης Επιχειρήσεων Τουρισμού» του Πανεπιστημίου Πειραιώς.\nΈχει διατελέσει επιστημονικός σύμβουλος στο γραφείο του πρώην αναπληρωτή Υπουργού Εσωτερικών (2009), στη συνέχεια επιστημονικός του συνεργάτης και τα τελευταία δύο χρόνια διευθυντής του γραφείου του Γ΄ Αντιπροέδρου της Βουλής των Ελλήνων.\nΑσχολείται συστηματικά με το μπάσκετ και έχει αγωνιστεί σε ερασιτεχνικό επίπεδο σε αρκετές ομάδες. Φιλοδοξεί να εκλεγεί περιφερειακός σύμβουλος, ώστε να εκπροσωπήσει τη νέα γενιά των Χανίων στην προσπάθεια ανάπτυξης της Κρήτης.\nΠαρακάτω ακολουθεί η συνέντευξη του στον ΑΝΤΕΝΝΑ Δυτικής Κρήτης\nΤρίτη, 13 Μαΐου 2014, 00:07


Παναθηναϊκός: Το μήνυμα του Νέντοβιτς για τη νέα σεζόν\nNewsIT Αθλητικα Παναθηναικος: Το μηνυμα του Νεντοβιτς για τη νεα σεζον\nΟ Νεμάνια Νέντοβιτς έδωσε συνέντευξη στον Κάιλ Χάινς κι αναφέρθηκε στη φετινή χρονιά με τον Παναθηναϊκό, αλλά και στην επόμενη!\nΣτη συνέχεια, ρωτήθηκε από τον Χάινς για την επιλογή του, το περασμένο καλοκαίρι: «Από την πρώτη επαφή με τον Παναθηναϊκό, είχα πολύ καλό αίσθημα. Ένιωθα ότι ήδη έχω μια σχέση με την ομάδα αυτή. Άκουσα τον εαυτό μου και μέχρι στιγμής, όλα δείχνουν καλά. Πιστεύω ότι ήταν η σωστή απόφαση για να ξαναδείξω ότι μπορώ να είμαι στο επίπεδο που ήμουν πριν 2-3 χρόνια».\nΤέλος, σε ερώτηση για την απουσία του κόσμου από τις εξέδρες λόγω πανδημίας, ο Νέντοβιτς έκανε αναφορά και στην… επόμενη σεζόν, στέλνοντας μήνυμα παραμονής! «Η στήριξη που έχει συνήθως ο Παναθηναϊκός στην έδρα του, λείπει φέτος. Ουσιαστικά είμαστε μείον ένας παίκτης! Ο κόσμος βοηθάει πολύ αυτήν την ομάδα, αλλά είναι μια κατάσταση που πρέπει να την αντιμετωπίσουμε όλοι. Ελπίζω αν όχι μέσα στους επόμενους δύο μήνες, την επόμενη σεζόν να έχουμε τον κόσμο δίπλα μας».


Γιατί απιστούμε: Υπάρχει συντροφική και συζυγική πίστη; | Alphafreepress.gr\nalphafreepress.gr / PLUS / Γιατί απιστούμε: Υπάρχει συντροφική και συζυγική πίστη;\nΓιατί απιστούμε: Υπάρχει συντροφική και συζυγική πίστη;\nΓιατί απιστούμε: Ποιοι είναι οι λόγοι;\nΟ ψυχίατρος – ψυχοθεραπευτής Δημήτρης Παπαδημητριάδης απαντά στο αιώνιο ερώτημα. Η συντροφική και συζυγική πίστη ικανοποιεί την ανάγκη μας να νιώθουμε ασφαλείς, αφού έχουμε ως σημείο αναφοράς το σύντροφό μας. Σύμφωνα με στοιχεία του οργανισμού Ηνωμένων Εθνών δείχνουν ότι το 93,1% των γυναικών και το 91,8 των ανδρών παντρεύονται μέχρι τα 49. Συνεπώς φαίνεται ότι θεωρούν την μονογαμία ως κορυφαία αναπαραγωγική στρατηγική. Ωστόσο αυτό έρχεται σε αντίθεση με τα νούμερα ανδρών και γυναικών που απιστούν. Πιο συγκεκριμένα, 3/10 άνδρες που παντρεύονται απιστούν και 2/10 γυναίκες . Τα νούμερα αυτά δεν είναι μεγαλύτερα από προηγούμενα χρόνια, οπότε δεν πρόκειται για ένα φαινόμενο των καιρών, όπως συμπεραίνει ο κ. Δημητριάδης.\nΣύμφωνα με τον κ. Δημητριάδη, μπορεί να είναι η περιέργεια ή η τόνωση του «εγώ». Βάσει του δεύτερου λόγου, η απιστία είναι συχνή όταν ξεκινάει μια νέα δεκαετία της ζωής. Επιπλέον, οι άνδρες φαίνεται να απιστούν και για ένα ακόμη λόγο, καθώς θεωρούν την απιστία πολιτισμικά αποδεκτή για το φύλο τους.\nΠώς αξιολογούν οι άνδρες και οι γυναίκες την απιστία;\nΤα δύο φύλα αξιολογούν εντελώς διαφορετικά την απιστία. Οι γυναίκες εκλαμβάνουν ως απιστία την ανταλλαγή ερωτικών μηνυμάτων ή τη συναισθηματική σύνδεση με ένα άλλο άτομο πέραν του συζύγου τους . Οι άντρες, αντίθετα, θεωρούν απιστία τη σωματική κι όχι τη συναισθηματική. Όσοι πάντως υποκύπτουν σε αυτή μία φορά, συνήθως το επαναλαμβάνουν και στο μέλλον.\nΟι επιστήμονες έχουν καταλήξει ότι υπάρχει ένα γονίδιο που οφείλεται στην τάση για χαμηλότερη προσκόλληση σε ένα άτομο. Πάντως, όπως καταλήγει ο κ. Δημητριάδης αν και από τους περισσότερους μία απιστία θεωρείται προδοσία, μία σχέση μπορεί να βγει πιο δυνατή μέσα από αυτή. Αν οι στόχοι του ζευγαριού εξακολουθούν να είναι κοινοί και το σημαντικότερο υπάρχει αγάπη, μπορεί να ξεπεραστεί.


Ο αγροφύλακας – 50 χρόνια μετά την Αναπαράσταση – Ελευθερία Αποστολάκη – ΡΑΔΑΜΑΝΘΥΣ\nPosted on 24/01/2022 03/03/2022\nΗ ομάδα του 2018 του Εργαστηρίου Δημιουργικής Γραφής και Αυτογνωσίας των Εκδόσεων Ραδάμανθυς, ολοκλήρωσε έναν από τους κύκλους δραστηριοτήτων της με μία «α΄σκηση» γύρω από την ταινία «Αναπαράσταση», του Θόδωρου Αγγελόπουλου. Άνθρωποι της τέχνης, όπως ο Αγγελόπουλος δεν «φεύγουν» ποτέ από κοντά μας. Θέλουμε να τον φέρνουμε κοντά μας, αξιοποιώντας το έργο του μέσα από ζωντανές δράσεις, έτσι που πολλοί ακόμη άνθρωποι να το γνωρίσουν και να συνομιλήσουν με τις δημιουργίες του, έτσι που ακόμη περισσότεροι άνθρωποι να προβληματιστούν, να μπολιαστούν, να προβληματιστούν, να γονιμοποιήσουν ιδέες και προβληματισμούς, δίνοντας ώθηση στον τροχό της δικής τους δημιουργικότητας. Σε αυτό το πλαίσιο, το 2018 αλλά και το 2019, πραγματοποιήσαμε στο Εργαστήρι μια σειρά από βιωματικές ασκήσεις με θέμα την «Αναπαράσταση» και καταλήξαμε στην επιλογή ρόλων από τα μέλη της ομάδας, με βάσει τα πρόσωπα του έργου, δίνοντας φωνή στους πρωταγωνιστές της ιστορίας, μισό αιώνα μετά.\nΧρήστος Τσαντής, συντονιστής του εργαστηρίου\nΟ Αγροφύλακας – 50 Χρόνια μετά την Αναπαράσταση\nΓράφει η Ελευθερία Αποστολάκη\nΣιγά, νυχτιάτικα! Θα μας πάρουνε χαμπάρι απ’ το σπίτι. Πού είναι το σκαπέτι. Με πήρες στο λαιμό σου, πουτάνα! Σκύλα! Τι έκανες; Δεν είσαι γυναίκα εσύ, θεριό είσαι και με έφαγες! Ποτέ σου δε χαμήλωσες τα μάτια. Ανάθεμα την ώρα και τη στιγμή που ‘μπλεξα μαζί σου… Ποιος μωρέ, εγώ! Ο Χρηστάρας με τ’ όνομα, ο αγροφύλακας, που λύνω και δένω στο χωριό! Θυμάμαι που σκέφτηκα να στο πω πως δε θέλω να ανακατευτώ! Δε σου ‘φτανε άτιμη τούτος ο κακομοίρης; Αφού γύρισε. Δε γύρισε; Τι κι αν ήταν σακάτης; Για σένα δεν έκαψε τα πνευμόνια του στα εργοστάσια της Γερμανίας; Και σου ‘στελνε. Δε σου ‘στελνε; Ολόκληρο καπηλειό κρατούσες! Ποια άλλη στο χωριό ήταν καλύτερη από ‘σένα; Κι όμως. Δε σκιάχτηκες, δε ντράπηκες, δε λύγισες σαν τον είδες να΄ρχεται…\nΤο σχοινί; Πού το βρήκες, μωρή, το σχοινί εκείνη την ώρα; Ανάθεμά σε! Ρίχτο και αυτό μέσα να το κουκουλώσω. Στάζει ακόμα λάδι! Αχ, Τι ψυχή κουβαλάς; Ακούς εκεί να τον κόψουμε! Τον Κώστα μωρέ; Δε φτάνει που τον έπνιξες; Αλλά τι λέω; Εσύ ποτέ σου δε φοβήθηκες ούτε θεό ούτε άνθρωπο. Σκότωμα θες κακούργα! Τελείωσα. Τον πλάκωσα καλά. Ας φυτέψει κι από πάνω, μην ακουστεί μυρωδιά. Τα χέρια μου! Αίματα!!! Να πάρει! Ανάθεμά το για σκαπέτι. Να φύγω, να φύγω… Το καπέλο μου, μην το ξεχάσω…\nΤρέξε, Χρήστο, τρέξε. Κάτω στο ποτάμι, να πλυθώ, να καθαρίσω! Τρέξε Χρήστο. Σε λίγο θα ξημερώσει… Μη με δει κανείς… Με πήρες στον λαιμό σου μάγισσα. Γρήγορα, άμα ξυπνήσουν χάθηκα. Γρήγορα στο νερό. Έμπλεξα … Μου κόβεται η ανάσα… Να πάρει γλιστρώ. Θα μου πέσει το καπέλο…\nΝα το, έφτασα. Θεέ μου, τι έκανα! Μου ‘ρχεται να ουρλιάξω… Κριματίστηκα! Για σένα Ελένη, για σένα μάτια μου! Για σένα σεβντά μου! Γιατί να σε δώσουνε σ’ άλλον; Τι μου ‘λειπε; Αχ Ελένη! Θυμάσαι; Από μικρά μαζί! Κρυφά τρυπώναμε στο μαγαζί και κλέβαμε από το μαγαζί σας λουκούμια. Τι κι αν ήταν στο ψηλότερο ράφι. Σε σήκωνα στους ώμους και τα ’φτανες, προτού να μας δει μάτι. Και μετά ραντεβού εδώ στο ποτάμι! Θαρρώ πως ακόμα μοσχοβολά ο κόρφος σου τριαντάφυλλο!\nΟ πατέρας σου, όμως, ποτέ του δε με χώνεψε… «Μούλικο» με ανέβαζε, «μπαμπέση» με κατέβαζε! Και σε πάντρεψε , πριν γυρίσω από τον στρατό… με τον Κώστα, «τον φίλο», «τον αδελφό»! Με έπιασε το κίνημα και νομίζανε όλοι ότι έριξα μαύρη πέτρα. Όχι! Το χωριό δε μας χωρούσε και τους δυο! Εκείνος ξενιτεύτηκε για χρόνια. Τώρα όμως γύρισε. Άρρωστος, αλλά γύρισε. Γιατί γύρισε; Σκοτείνιασε, όταν με είδε κι έσκυψε το κεφάλι… Σου ‘πα να φύγουμε, Ελένη … Αρνήθηκες! Τα παιδιά σου, τα παιδιά μου, το χωριό…\nΤρελαίνομαι! Δε θέλω να σε αγγίζει άλλος! Δε θέλω …\nΝα σε πάρω ήρθα, Ελένη, πριν γυρίσουν, πριν γυρίσει… Όμως γύρισε, μας είδε. Ξέσπασε. Σε χτύπησε, πήγε να σε πνίξει… Τον άρπαξα… Φώναξα… Ευτυχώς που βρήκες σχοινί στην κουζίνα. Γιατί δε φύγαμε, Ελένη; Τι κάναμε.\nΤα χέρια μου πάγωσαν…\nΘα πούμε ότι αυτός γύρισε στη Γερμανία. Κανείς δε θα τολμήσει ν’ ανοίξει το στόμα του. Θα ορκιστώ στα παιδιά μου… Πού είναι το καπέλο μου;\nPosted in εργαστήρι δημιουργικής γραφήςTagged 50 χρόνια μετά,Αναπαράσταση,Δημιουργική γραφή,Ελευθερία Αποστολάκη,Θόδωρος Αγγελόπουλος,Κρήτη,Χανιά,βιβλία,εργαστήρι δημιουργικής γραφής και αυτογνωσίας,εκδόσεις Ραδάμανθυς,εκδόσεις βιβλίων,εκδοτικοί οίκοι\nΠροηγούμενο Η Μελίτα Τσαγράκη για τη Μαρία Μαριόλη Αντωνιάδου (βίντεο)\nΕπόμενη Η Αναπαράσταση 50 Χρόνια μετά – Μανώλης Χατζηπαναγιώτου


Στα χωράφια του «κόκκινου χρυσού» - Για την αποστολή του ΠΑΜΕ και των συνδικάτων στους εργάτες γης στη Μανωλάδα και την ευρύτερη περιοχή\nNewsIT Γνωμη Στα χωραφια του «κοκκινου χρυσου» – Για την αποστολη του ΠΑΜΕ και των συνδικατων στους εργατες γης στη Μανωλαδα και την ευρυτερη περιοχη\nΤο ταξίδι για την Μανωλάδα έχει προετοιμαστεί καιρό πριν.\nΈχει προηγηθεί μια μεγάλη, μακρόχρονη αλλά αθόρυβη κινητοποίηση και συντονισμός συνδικαλιστικών οργανώσεων διαφορετικών χώρων και περιοχών μαζί με τους ντόπιους μετανάστες εργάτες που στην πάροδο του χρόνου έχουν γνωρίσει το ΠΑΜΕ και τα ταξικά συνδικάτα.\nΟι αναγκαίες στάσεις στο δρόμο, τα συνεχή τηλέφωνα, οι τελευταίες λεπτομέρειες και ξανά στο δρόμο.\nΜισοκοιμισμένοι σιγά-σιγά η εικόνα που βλέπουμε μας ειδοποιεί ότι ο προορισμός μας είναι κοντά. Τα πολλά μικρά και διάσπαρτα χωράφια όλων των ειδών των καλλιεργειών, δίνουν την θέση τους σε μια ατέλειωτη σειρά από καλλιέργειες άσπρου νάιλον. Όσο πλησιάζουμε τόσο μεγαλώνουν τα θερμοκήπια, φτάνοντας να πιάνουν όλο το μήκος του δρόμου. Η δεξαμενή του νερού, πιο ψηλή και από τις τοπικές εκκλησίες λειτουργεί σαν σημαδούρα του χωριού. Έχουμε φτάσει.\nΜε δικαιολογίες (;) την έλλειψη εγγράφων των μεταναστών, ή ακόμη και την έλλειψη εμβολίων (!) οι αρχές έχουν αφήσει να περάσει σχεδόν ένας χρόνος χωρίς να εμβολιάσουν χιλιάδες άτομα που το ζήτησαν.\nΔιάφοροι «περίεργοι» έρχονται και φεύγουν. Τα τηλέφωνα βουίζουν. Ξαφνικά, Κυριακή μεσημέρι όσοι είχαν πάει για πρωινό μεροκάματο τους ζήτησαν να μείνουν υπερωρία, ακόμη και αν δουλειά δεν υπήρχε. «Το αφεντικό σήμερα ήταν πολύ φιλικό, μου είπε να μην φύγω και να με κεράσει ένα κρασί. Αλλά του είπα ότι έχω να πάω στην Συνέλευση και ήρθα».\nΜε παραλλαγές, ο κάμπος είχε γεμίσει από ιστορίες «ταξικής συμφιλίωσης», αλλά και αρκετούς εκφοβισμούς.\nΠΑΜΕ σημαίνει προχωράμε. Μαζί. Ενωμένοι».\nΕπικεφαλής Διεθνών Σχέσεων του ΠΑΜΕ


19 Νοεμβρίου 2016 12 Ιανουαρίου 2019 / Νέες ελληνικές κυκλοφορίες / LP,Αγγλόφωνο Ποπ-Ροκ-Μπλουζ\nΟ Κυριάκος Μουστάκας (aka Sundayman) γεννήθηκε στην Αθήνα το 1974 και στην ηλικία των 6 ετών ξεκίνησε μαθήματα πιάνου. Στα 15 του είχε ήδη αρχίσει να ενσωματώνει ηλεκτρονικούς ήχους και synthesizers στις πρώτες του συνθέσεις. Το πάθος του για τη μουσική και η αναζήτηση της καλλιτεχνικής του εξέλιξης τον οδήγησε στο να σπουδάσει μουσική παραγωγή και ηχοληψία. Το 1998 έγινε ο βασικός παραγωγός της δισκογραφικής εταιρίας M-Beat, στο Los Angeles. Από τότε αρκετά κομμάτια του συμπεριλήφθηκαν σε μουσικές συλλογές στην Ελλάδα και το εξωτερικό. Με το όνομα Sundayman, κυκλοφόρησε δύο προσωπικά album: “Outerland” (2009) και “Retronome” (2012). Eίναι επίσης μέλος του ambient duet Yellow Slots, με το οποίο ήδη μετράει μία κυκλοφορία και προετοιμάζει την επόμενη. Παράλληλα, είναι ιδρυτής της Inhousemusic (2001) και συνιδρυτής της Rabbeats Music, εταιρίες οι οποίες ειδικεύονται στη δημιουργία μουσικής τηλεοπτικών και ραδιοφωνικών διαφημίσεων, καθώς και στη μουσική επένδυση κινηματογραφικών ταινιών. Το όνομά του εμφανίζεται σε περισσότερα από 400 TV spots ελληνικών και πολυεθνικών brands, συνεργαζόμενος με τις περισσότερες διαφημιστικές εταιρίες της Ελλάδας.\nThe Karamazov Project - "Out Of The Woodwork"


.:: Larisa Goal ::. Σκοράρουμε λαρισινά...\nΤα είπε με τα φιλαράκια…\nΜε αφορμή τις ημέρες του Πάσχα ο διεθνής Λαρισαίος αμυντικός Βαγγέλης Μόρας βρέθηκε στη Λάρισα και είχε την ευκαιρία να συναντήσει παλιούς καλούς φίλους. Και όπως φαίνεται και από τη φώτο (διακρίνονται ο μπασκετμπολίστας του Ηρακλή, Βασίλης Αγγελακόπουλος και ο παλαίμαχος άσος της ΑΕΛ Γιώργος Κολοβός) θυμήθηκαν πολλά με τα χαμόγελα να περισσεύουν. Και το σημαντικό για τον υψηλόσωμο αμυντικό που βγάζει το ψωμί του στην Ιταλία και στη Μπολόνια, είναι πως δεν ξεχνάει τις ρίζες του αλλά ούτε και τους φίλους του.\nΜετρ του είδους…\nΟ Σωτήρης Κουκούτσης δεν είναι χθεσινός αφού έχει χρόνια στο κουρμπέτι και παρά το νεαρό της ηλικίας του, δείχνει μια απίστευτη ωριμότητα αποτελώντας τον φύλακα άγγελο της εστίας της ΠΑΕΔ Πλατυκάμπου. Μάλιστα φέτος ο νεαρός πορτιέρο πραγματοποιεί συγκλονιστικές εμφανίσεις και έχει βάλει ένα μεγάλο λιθαράκι στην ανάκαμψη των «κυανολεύκων».\nΣτο τελευταίο παιχνίδι με την ΑΕΔ Νίκαιας στάθηκε και πάλι στο ύψος του αφού απέκρουσε και το χτύπημα πέναλτι του Πεζή (το τρίτο για φέτος) και δείχνει πως αποτελεί μετρ του είδους.\nΤι να πει κανείς για τον Βαγγέλη Φαρμάκα όταν βρίσκεται στη μέρα του καθώς το παλικάρι κάνει «όργια». Ο έμπειρος πορτιέρο του Λαρισαϊκού έπαιζε μόνος του τους επιθετικούς του Δωτιέα Αγιάς και κατέβασε στην κυριολεξία τα ρολά, κρατώντας ανέπαφη την εστία του με τις εξαιρετικές του επεμβάσεις. Και δεν είναι η πρώτη φορά που πραγματοποιεί ανάλογη εμφάνιση αφού βρίσκεται σε εξαιρετική κατάσταση και αυτός είναι ένας από τους βασικούς λόγους που οι Νεοσμυρνιώτες εξασφάλισαν την παραμονή τους στην κατηγορία.\nΓια τη Δόξα Αργυροπουλίου η φετινή εξαιρετική πορεία που διαγράφει στον μαραθώνιο της Α΄ ΕΠΣΛ είναι η καλύτερη στην ιστορία της αφού φιγουράρει σταθερά στην δεύτερη θέση του βαθμολογικού πίνακα. Οι «κιτρινόμαυροι» του Γιώργου Τζαφέρη απελευθερωμένοι από κάθε άγχος αλλά και χωρίς ιδιαίτερα μεγάλο κίνητρο, εμφανίζονται τις τελευταίες αγωνιστικές καταιγιστικοί προσφέροντας γκολ και θέαμα. Έτσι μετά το επιβλητικό πέρασμα από την έδρα του Αμπελωνιακού, οι «κιτρινόμαυροι» σκόρπισαν και τον Αετό Μακρυχωρίου και έχουν σαν στόχο να πράξουν ανάλογα και στα δύο ματς που απομένουν.\nΜπορεί ο Βουκεφάλας να έχει αποχαιρετήσει την κατηγορία εδώ και πολύ καιρό, όμως σε καμία περίπτωση δεν αποτελεί εύκολη λεία για κανέναν αντίπαλο. Ακόμα και στο παιχνίδι με το Συκούριο που βρέθηκε από πολύ νωρίς με τέσσερα γκολ στην πλάτη, αντέδρασε και κατάφερε να μειώσει στο τελικό 4-3. Βλέπετε η παρουσία του Χρήστου Ντίστα στον πάγκο της ομάδας έχει αλλάξει άρδην όλη τη φιλοσοφία των νεαρών παικτών που μπαίνουν στο γήπεδο σε κάθε ματς με σκοπό να διεκδικήσουν το καλύτερο δυνατό. Και αυτό θα είναι το μεγαλύτερο κέρδος της λαρισινής ομάδας από τη φετινή της περιπέτεια στη μεγάλη τοπική κατηγορία.\nΠανάξια στην Α΄ ΕΠΣΛ…\nΜετά από τρία χρόνια ο Σμόλικας κατάφερε να πανηγυρίσει την άνοδο στη μεγάλη τοπική κατηγορία καθώς με τη νίκη που πέτυχε επί της Πελασγιώτιδας, την εξασφάλισε και μαθηματικά. Σε μια χρονιά όπου οι «πράσινοι» του Δημήτρη Δανιλούλη ξεκίνησαν με όνειρα και φιλοδοξίες να πετύχουν κάτι καλό και τα κατάφεραν μέσα από αρμονική συνεργασία. Φυσικά το μεγαλύτερο μερίδιο ανήκει στον έμπειρο τεχνικό ο οποίος έβαλε και πάλι το στίγμα του και έχει ακόμα πολλά να προσφέρει στον χώρο. Όσο για τους «βλάχους» κάνουν από τώρα τον προγραμματισμό έτσι ώστε να βάλουν γερές βάσεις για το μέλλον…


Κάψιμο από τον ήλιο; Οκτώ φυσικοί τρόποι για να το αντιμετωπίσετε - Daily-News.GR\nΚάψιμο από τον ήλιο; Οκτώ φυσικοί τρόποι για να το αντιμετωπίσετε\n01 Ιουλίου 2020, 16:00\tΠαιδί 74 Προβολές\nΌσο υπέροχος και απολαυστικός και αν είναι ο ήλιος το καλοκαίρι, δεν παύει να είναι επικίνδυνος. Τους καλοκαιρινούς μήνες, ο ήλιος καίει και η χρήση του αντηλιακού σε κάθε έξοδό μας από το σπίτι είναι απαραίτητη.\nΣτην παραλία δε, η προστασία από τον ήλιο είναι ακόμα πιο αναγκαία. Συχνά, είτε επειδή κάνουμε με τις ώρες ηλιοθεραπεία, είτε επειδή έχουμε ξεχάσει να ανανεώσουμε το αντηλιακό μας, είτε ακόμα και επειδή το δροσιστικό νερό της θάλασσας δεν μας αφήνει να αντιληφθούμε πόσο πολύ καίει ο ήλιος, έχουμε στο γνωστό κάψιμο και κοκκίνισμα που σίγουρα έχουμε όλοι βιώσει.\nΤι κάνουμε σε αυτήν την περίπτωση; Υπάρχουν διάφορες μέθοδοι που συμβάλλουν στην ανακούφιση και καταπολέμησή του. Για κάποιες από αυτές μάλιστα το μόνο που θα χρειαστείτε είναι απλά υλικά που σίγουρα έχετε σπίτι σας.\nΟι πρωτεΐνες του γιαουρτιού βοηθούν στη μείωση της φλεγμονής. Επίσης, η δροσερή υφή του μειώνει τη θερμοκρασία του δέρματος στο σημείο του καψίματος και προσφέρει άμεση ανακούφιση.\nΑπλώστε λίγο γιαούρτι στην περιοχή που έχετε καεί και αφήστε το να δράσει. Έπειτα κάντε ένα δροσερό ντουζ με προσοχή και χωρίς να τρίψετε το σημείο που έχετε καεί.\nΔείτε επτά ακόμα φυσικούς τρόπους για να αντιμετωπίσετε το κάψιμο από τον ήλιο, στο βίντεο που ακολουθεί.\nΠροηγούμενος 10 καλοκαιρινά προϊόντα που μυρίζουν ζουμερό σύκο\nΕπόμενο Ο καθηγητής Μόσιαλος εξηγεί αν πρέπει να ανησυχούμε για δεύτερη πανδημία από τη νέα γρίπη των χοίρων\nΒρήκαμε πώς θα φτιάξεις το δικό σου λάδι σώματος με λάμψη\n07 Αυγούστου 2020, 20:45\n07 Αυγούστου 2020, 17:15\n07 Αυγούστου 2020, 15:00\n07 Αυγούστου 2020, 13:15\n07 Αυγούστου 2020, 10:30


Master Chef: "Off camera ήμουν πιο σκληρός", παραδέχθηκε ο Διονύσης Σαρακίνης - magdasnews.gr\nMaster Chef: “Off camera ήμουν πιο σκληρός”, παραδέχθηκε ο Διονύσης Σαρακίνης\nΣτο πλατό της Φωλιάς των Κου Κου βρέθηκε ο Διονύσης Σαρακίνης, ο φιναλίστ του φετινού MasterChef.\nΟ παίκτης που συζητήθηκε αρκετά τους τελευταίους μήνες, θέλησε να δώσει τις δικές του απαντήσεις σε όλα όσα τον αφορούν για το MasterChef.\n“Είμαι ένας άνθρωπος ο οποίος κρατάει. Μπορεί να μου κάνεις ένα κακό, μετά από έναν μήνα ή δυο μέρες να μου ζητήσεις συγνώμη και να είμαστε καλά. Αν δεν μου ζητήσεις συγνώμη, έχοντας κάνει κάτι όντως πολύ βαρύ, το κρατάω και με πειράζει. Αυτό βγήκε άσχημα .Έπαιξε ρόλο ο εγκλεισμός, το γεγονός ότι ήμασταν όλη την ημέρα μαζί, η φθορά και τα σχετικά”, ανέφερε αρχικά στην Κατερίνα Καραβάτου.\n“Στην Μαρίνα με ενόχλησε πολύ πως άλλα έλεγε μπροστά μου και άλλα από πίσω μου. Με πείραξαν κάποιες από τις συμπεριφορές της μες στο σπίτι δεν ήταν αυτό που μας είχε δείξει στην αρχή. Μπήκε με μια πολλή μεγάλη στρατηγική. Μπήκε εντελώς διαφορετική την δεύτερη φορά και εκεί ήταν που είπα, «όντως τώρα;». Δεν ήταν μια μαγειρική κόντρα, αλλά προσωπική”, πρόσθεσε ο φιναλίστ του MasterChef στην πρωινή εκπομπή της Κατερίνας Καραβάτου στο STAR.\n“Σίγουρα σε πολλά πράγματα χωρίς να το καταλαβαίνω έβγαινα φάουλ. Ακόμα και για μένα. Σίγουρα θα μπορούσα να αλλάξω πολλά πράγματα, είναι παρεξηγήσιμος ο τρόπος μου. Από την πρώτη στιγμή που μπήκαμε στον διαγωνισμό ξέραμε όλοι πότε γράφουν οι κάμερες, πότε τα μικρόφωνα είναι ανοιχτά, πότε μας παρακολουθούν, πότε ξέρουν τι λέμε. Δεν είναι πολύ ωραίο να λέμε ότι πίσω από τις κάμερες αυτός και αυτός ήταν διαφορετικός. Όλοι ήμασταν το ίδιο”, κατέληξε.


Οι καλύτερες αγορές στην Ισπανία | Ταξιδιωτικά νέα\nΜαρία | | Fin de Semana, Αναψυχή\nEl Rastro de Madrid, ένα αναπόφευκτο ραντεβού κάθε Κυριακή\nΠαρά την άνοδο του διαδικτυακού εμπορίου, οι παραδοσιακές αγορές διατηρούν αυτή τη γοητεία που τους καθιστά ένα τόσο ενδιαφέρον μέρος για να χαλαρώσουν και να βρουν πραγματικούς θησαυρούς. Περπατήστε, συγκρίνετε και αγοράστε ... Μας αρέσουν οι αγορές! Γι 'αυτό στην παρακάτω ανάρτηση σας παρουσιάζουμε μερικά από τα πιο όμορφα στην Ισπανία που κάθε εβδομάδα προσελκύουν εκατοντάδες επισκέπτες.\n1 Αγορά Navacerrada\n2 Ίχνος της Μαδρίτης\n3 Αγορά αυτοκινήτων\n6 Alcaicería της Γρανάδας\n7 Αγορά Mestalla\n8 Ανοίξτε το Ganbara σας\nΟι λάτρεις των αντίκες και των μεταχειρισμένων αντικειμένων έχουν ραντεβού στην υπαίθρια αγορά Navacerrada κάθε Κυριακή. Βρίσκεται στην Paseo de los Españoles s / n, σε εξωτερικό χώρο, είναι βολικό να ρίξετε μια ματιά στον χάρτη καιρού πριν τον επισκεφτείτε σε περίπτωση που είναι πολύ κρύο ή ζεστό. Εδώ μπορείτε να βρείτε παιχνίδια, επιτραπέζια σκεύη, πίνακες ζωγραφικής, ρολόγια, αγάλματα, λαμπτήρες, βινύλια, έπιπλα ... ένα τέλειο σχέδιο για να απολαύσετε τα βουνά της Μαδρίτης.\nΊχνος της Μαδρίτης\nΤο El Rastro είναι μια εμβληματική αγορά στη Μαδρίτη με περισσότερα από 400 χρόνια ιστορίας, όπου μπορείτε να βρείτε όλα τα είδη καθημερινών αντικειμένων, αντίκες και παζάρια. Πρόκειται για μια περίεργη υπαίθρια αγορά που πραγματοποιείται τις Κυριακές και τις διακοπές στο ιστορικό κέντρο της πρωτεύουσας, στην κεντρική γειτονιά της Λα Λατίνα, ειδικά στην οδό Ribera de Curtidores.\nΜερικοί από τους δρόμους γύρω από το Ribera de Curtidores είναι αφιερωμένοι στην πώληση ορισμένων εξειδικευμένων προϊόντων, όπως τέχνη, βιβλία, περιοδικά, αυτοκόλλητα, αντίκες και ακόμη και ζώα.\nΠαρά τα πλήθη που μερικές φορές σχηματίζονται σε ορισμένες περιοχές, είναι πολύ ευχάριστο να περνάτε το πρωί της Κυριακής επισκέπτοντας τους πάγκους Rastro για να ολοκληρώσετε μερικές μερίδες και τάπας στα γύρω μπαρ.\nΕικόνα | Telemadrid\nΈνα σαββατοκύριακο το μήνα, ο παλιός σιδηροδρομικός σταθμός Delicias, ο πρώτος μνημειώδης που χτίστηκε στη Μαδρίτη και σήμερα στεγάζει το Μουσείο Σιδηροδρόμων, στεγάζει πολλούς πάγκους αφιερωμένους στη μόδα, τη διακόσμηση και τη γαστρονομία. Έχει επίσης μια περιοχή όπου τα άτομα πωλούν αντικείμενα που δεν χρησιμοποιούν πλέον, αλλά καλά επιμελημένα.\nΕπιπλέον, το Mercado de Motores είναι μια εξαιρετική ευκαιρία να γνωρίσετε το εσωτερικό του μουσείου, ένα από τα μεγάλα κτίρια βιομηχανικής αρχιτεκτονικής του XNUMXου αιώνα που εξακολουθούν να υπάρχουν στη Μαδρίτη. Βρίσκεται στην οδό Paseo de las Delicias, 61 και διαθέτει επίσης χώρο εστιατορίου όπου μπορείτε να απολαύσετε ένα σνακ ενώ απολαμβάνετε καλή μουσική.\nΗ αγορά dels Encants στη Βαρκελώνη, επίσης γνωστή ως Mercat Fira de Bellcaire, είναι η μεγαλύτερη και παλαιότερη στην πόλη. Βρίσκεται στην Avinguda Meridiana, 73 και πραγματοποιείται Δευτέρα, Τετάρτη, Παρασκευή και Σάββατο.\nΌχι μόνο μπορείτε να βρείτε όλα τα είδη αντικειμένων εδώ, αλλά επίσης οργανώνονται δημοπρασίες και προσφέρεται μια ολόκληρη σειρά συμπληρωματικών υπηρεσιών, όπως η γαστρονομία. Το φαινόμενο του φαγητού του δρόμου ήρθε επίσης σε αυτήν την αγορά της Βαρκελώνης, έτσι ώστε οι επισκέπτες να μπορούν να γευτούν νόστιμα πιάτα στο χώρο ή να τα πάρουν σπίτι μετά από μια έντονη μέρα περιήγησης στα στάδια. Σαν να μην ήταν αρκετό, υπάρχουν επίσης εκπαιδευτικές και ψυχαγωγικές δραστηριότητες όλων των ειδών για όλες τις ηλικίες.\nΕικόνα | Cugat.cat\nΠερπατώντας στο Mercantic την Κυριακή το πρωί είναι να μπείτε σε ένα χωριό σπιτιών με παστέλ χρώματα που φαίνεται να έχουν ληφθεί από το Instagram. Οι οπαδοί της διακόσμησης Vintage θα βρουν στο Mercantic έναν χώρο όπου θα βρουν τα πιο αποκλειστικά και ενδιαφέροντα κομμάτια από έπιπλα αντίκες και ανακτημένα αντικείμενα. Υπάρχουν επίσης εκείνοι που δημιουργούν τα δικά τους σχέδια και διοργανώνονται εργαστήρια ακόμη και για τους πιο πολυτεχνίτες.\nΤο βιβλιοπωλείο El Siglo είναι πολύ εντυπωσιακό, όπου διοργανώνονται συναυλίες και βερμούτ με έκθεση και πώληση χιλιάδων παλαιών και μεταχειρισμένων βιβλίων. Το Mercantic είναι ανοιχτό κάθε μέρα και βρίσκεται στην οδό De Rius i Taulet, 120, Sant Cugat del Vallès (Βαρκελώνη)\nAlcaicería της Γρανάδας\nΣτην εποχή του Al-Andalus ήταν μια αγορά που ανήκε στον βασιλιά της Γρανάδας στην οποία επεξεργάστηκε το μετάξι και όλα τα είδη πολυτελών προϊόντων. Μετά την ανάκτηση συνέχισε να είναι ένα σημαντικό εμπορικό κέντρο, αλλά μειώθηκε μέχρι τον XNUMXο αιώνα να υποστεί μεγάλη φωτιά. Προς το παρόν καταλαμβάνει λιγότερο χώρο από τον αρχικό, αλλά εξακολουθεί να συχνάζει εξίσου από ντόπιους και τουρίστες. Ανοίγει καθημερινά έως τις 21:XNUMX στην οδό Alcaicería.\nΕίναι η πιο διάσημη αγορά της Βαλένθια ανάμεσα στους λάτρεις του ρετρό και του vintage. Εγκαθίσταται κάθε Κυριακή και τις διακοπές στον χώρο στάθμευσης του γηπέδου Mestalla. Το 2019 θα έχει μια νέα τοποθεσία αφού περάσει από το Alameditas de Serranos, την πλατεία της Νάπολης και της Σικελίας και, επί του παρόντος, μεταξύ των λεωφόρων Aragón και Σουηδίας, δίπλα στο στάδιο Mestalla. Σε αυτήν την αγορά, αντίκες, εργαλεία, δίσκοι, εικόνες, ρούχα και όλα τα πράγματα που μπορεί κανείς να φανταστεί είναι ανάμεικτα.\nΕικόνα | Ανοιχτό χώρο\nΑνοίξτε το Ganbara σας\nΗ μοντέρνα και δημιουργική αγορά βρίσκεται σε ένα μοναδικό περιβάλλον, όπως το παλιό εργοστάσιο μπισκότων Artiach. Ανοίξτε το Ganbara σας, μια καινοτόμο πρωτοβουλία που λαμβάνει χώρα σε αποκατασταθέντες χώρους για να φέρει μια γκάμα αναψυχής, μόδας, τέχνης και τεχνολογίας σε όλα τα είδη κοινού. Εδώ, οι επιχειρηματίες εκθέτουν τις μάρκες και τα σχέδιά τους, αλλά ανάμεσα στους πάγκους μπορείτε επίσης να σώσετε κάποιο μοναδικό και vintage αντικείμενο. Ανοίξτε το Ganbara βρίσκεται στη γειτονιά La Ribera de Deusto / Zorrotzaurre από το 2009.\nΠλήρης διαδρομή προς το άρθρο: Ταξιδιωτικά νέα » General » Αναψυχή » Οι καλύτερες αγορές στην Ισπανία\nΟ θόλος του βράχου


Happy Birthday Mr Dead President - Ευχές γενεθλίων σε νεκρό; - Το έκανε ο Τραμπ - viewtag.gr\nHomeFUNατίλαHappy Birthday Mr Dead President – Ευχές γενεθλίων σε νεκρό; – Το έκανε ο Τραμπ –\nHappy Birthday Mr Dead President – Ευχές γενεθλίων σε νεκρό; – Το έκανε ο Τραμπ –\n08/02/2018 Γιάννης Καφάτος\nΕυχές νά ‘ναι κι όπου νά ‘ναι!\nΑυτό μάλλον σκέφτηκε (ναι μπορεί και το κάνει και αυτό ως διαδικασία) ο Ντόναλντ Τραμπ μέσω τουίτερ, όπως διοικεί ένα κράτος και μέρος του πλανήτη, έστειλε χρόνια πολλά στον νεκρό Ρόνανλτ Ρίγκαν!\nNovartis Vs Τσικνοπέμπτη - Επίθεώρηση Επικαιρότητας #31\nDream Wife - Dream Wife, δισκοκριτική από τον Πάνο Γιαννόπουλο (Video)


Ανακοίνωση της ΕΓ του ΜΑΣ για την απαράδεκτη κατά παραγγελία ψυχιατρική γνωμάτευση απέναντι σε στρατιώτη! | Μέτωπο Αγώνα Σπουδαστών\nΑνακοίνωση της ΕΓ του ΜΑΣ για την απαράδεκτη κατά παραγγελία ψυχιατρική γνωμάτευση απέναντι σε στρατιώτη!\nΑναρτήθηκε στις April 30th, 2021\nΟι νέοι στρατευμένοι δεν είναι μόνοι τους!\nΝα ανακληθεί τώρα η απαράδεκτη κατά παραγγελία ψυχιατρική γνωμάτευση με ανύπαρκτα στοιχεία απέναντι σε στρατιώτη!\nΟι φοιτητές και οι φοιτήτριες στεκόμαστε στο πλευρό του στρατευμένου στο 644 Μ/Κ Τάγμα Πεζικού, ο οποίος τιμωρήθηκε με άδικο και πρωτοφανή τρόπο επειδή παραπονέθηκε για την έλλειψη μέτρων προστασίας της υγείας στο στρατόπεδο“Κανδηλάπτη” στον Έβρο.\nΣυγκεκριμένα, αντί να δώσει λύσεις στις δίκαιες διαμαρτυρίες των φαντάρων, ο διοικητής του Τάγματος παρέπεμψε έναν εξ αυτών με αβάσιμα στοιχεία και άδικες κατηγορίες, στον υποδιοικητή ψυχίατρο του 216 ΚΙΧΝΕ, με κατά παραγγελία γνωμάτευση για να δώσει αναβολή στον στρατιώτη!! Ο στρατιώτης αφού εξήγησε για τις ανύπαρκτες αναφορές του διοικητή και τα ανυπόστατα ψυχιατρικά στοιχεία και περιστατικά που επιδίωκε να του προσάψει, απαίτησε να συνεχίσει κανονικά τη θητεία του. Με την πίεση του στρατιώτη αποφεύχθηκε η αναβολή, και παρουσιάστηκε μάλιστα ως χαριστική η γνωμάτευση που τον κατέτασσε αβάσιμα από Ι1 σε Ι3 Ψυχολογικό. Επιπλέον ο ψυχίατρος επισήμανε πως αν ξαναφτάσει τέτοιο πληροφοριακό σημείωμα στα χέρια τους “δεν θα μπορεί να κάνει τίποτα”.\nΑυτές οι άθλιες μεθοδεύσεις δεν θα περάσουν! Δεν θα επιτρέψουμε να χαρακτηρίζεται ως ψυχικά ασθενής και “τρελός” όποιος στρατευμένος παραπονεθεί για τα δικαιώματά του στα πλαίσια της θητείας του. Την πλήρη ευθύνη για τις ενέργειες της διοίκησης του στρατού έχει η κυβέρνηση που υποθάλπει, ανέχεται και υποδαυλίζει αυτές τις απαράδεκτες μεθόδους. Τέτοιες αυθαίρετες και “τιμωρητικές” πρακτικές γεμίζουν οργή κάθε νέο που σπουδάζει και αύριο θα υπηρετήσει τη θητεία του! Συμπληρώνουν τα απαράδεκτα κυβερνητικά μέτρα αυταρχισμού ενάντια στους ίδιους τους φοιτητές με την θέσπιση πειθαρχικών ποινών και πανεπιστημιακής αστυνομίας.\nΟι φαντάροι δεν είναι μόνοι τους. Έχουν δίπλα τους όλη τη νεολαία και το λαό. Απαιτούμε:\n● Εδώ και τώρα πρέπει να ανακληθεί η απαράδεκτη κατά παραγγελία ψυχιατρική γνωμάτευση με ανύπαρκτα στοιχεία απέναντι στον στρατιώτη.\n● Άμεσα να παρθούν μέτρα για τον κορονοϊό και τις συνθήκες διαβίωσης των στρατευμένων μέσα στα στρατόπεδα.\n● Όχι σε αντιδραστικές ενέργειες διοικήσεων του στρατού σε βάρος των φαντάρων.\n« Σχόλιο της ΕΓ του ΜΑΣ για το περιορισμένο άνοιγμα των εργαστηριακών, κλινικών και πρακτικών ασκήσεων\nΕισήγηση ΕΓ του ΜΑΣ στην πανελλαδική συνάντηση »


Swipe Up | Διαφημιστική Λάρισα - Digital Marketing & Web Design\nΗ ομάδα της swipe up αποτελείται από νέους συνεργάτες, που αντιλαμβάνονται τις τελευταίες τάσεις και τεχνολογίες των new media. Με πλούσιο portfolio έργων σε γραφιστικά, φωτογραφία, branding, web design, social media, είμαστε έτοιμοι να αναλάβουμε τις μεγαλύτερες προκλήσεις για την απογείωση του δικού σας project με τη δική μας υπογραφή.\nΗ έμπειρη ομάδα μας, αναλαμβάνει εξ’ ολοκλήρου την κατασκευή του περιεχομένου της στοσελίδας σας, ξεκινώντας από τα γραφιστικά και συνεχίζοντας με τη δομή, την παραγωγή περιεχομένου (φωτογραφία, video, κείμενα) και με τη βελτιστοποίηση της επισκεψιμότητας από της μηχανές αναζήτησης (SEO/SEM).\nΗ διαχείριση των Social Media δεν είναι εύκολη διαδικασία και απαιτεί χρόνο και γνώση. Η ομάδα της swipe up μπορεί να σχεδιάσει σταρτηγικά το πλάνο για τα πιο επιτυχημένα Social Media profiles της επιχείρησής σας. Δίνοντας έμφαση στο δημιουργικό και ευφάνταστο περιεχόμενο, εδώ στη swipe up ξέρουμε να κερδίζουμε followers.\nΗ ομάδα των έμπειρων designers της swipe up μπορεί να αναδείξει το νέο σας project με τον καλύτερο δυνατό τρόπο. Η εξειδίκευση των συνεργατών μας σε graphic, web & packaging design και φωτογραφία, μπορεί να καλύψει όλο το φάσμα των προϊόντων ή υπηρεσιών που σχεδιάζετε. Ελάτε να απογειώσουμε μαζί το νέο σας εγχείρημα.\nΗ ομάδα της swipe up έχει πλούσιο portfolio φωτογραφίας και video με επιχειρήσεις σε όλους τους κλάδους της αγοράς. Με εύρος εφαρμογών σε food, event, ambience, real estate, studio, dance, product & fashion photography και με εξοπλισμό που μπορεί να καλύψει ακόμη και τις πιο απαιτητικές λήψεις, η swipe up είναι σίγουρα η No1 επιλογή.\nΣτη μεταποίηση τροφίμων χρειαζόμαστε σταθερούς συνεργάτες με αισθητική και εμμονή στη λεπτομέρεια. Μόνο έτσι μπορούμε να σταθούμε στο διεθνή ανταγωνισμό αναδεικνύοντας τα ποιοτικά χαρακτηριστικά των προϊόντων μας. Η swipe up αποτελεί για μας τον πιο δυνατό συνεργάτη marketing της PRIMA SA.\nIoannis Doxaras Manufacturer “\nΣτη δουλειά μας είναι πολύ δύσκολο να βρούμε επαγγελματίες να αποτυπώνουν την κίνηση σε μία φωτογραφία. Ταξιδεύοντας σε Ελλάδα και εξωτερικό, ο Γιώργος Ακρίβος και η swipe up ήταν οι μοναδικοί που εξαρχής κατάφεραν και ανέδειξαν με το βέλτιστο τρόπο τη δουλειά μας. So...let's dance!\nAntonis Tzimas Professional Dancer, Kizomba World Champion 2015 “\nΓια εμάς είναι πολύ σημαντικό να εστιάζουμε στις υπηρεσίες που προσφέρουμε, γνωρίζοντας ότι οι κατάλληλοι συνεργάτες φροντίζουν το online marketing. Οι swipe up είναι άψογοι σε επίπεδο δημιουργικότητας, ιδεών και αποτελεσματικότητας.\nEva Stergiaki Travel Agent “\nΗ swipe up είναι η εταιρεία συνεργάτης που μπορείς να εμπιστευτείς ουσιαστικά το marketing της επιχείρησής σου. Εξειδικεύονται στην παραγωγή φωτογραφικού υλικού και video, που πραγματικά μπορεί να εκτοξεύσει τα social media. Για την εταιρεία μας είναι οι πιο σημαντικοί εξωτερικοί συνεργάτες! Πάντα με φρέσκιες και καινοτόμες ιδέες, οι swipe up είναι έτοιμοι να αναλάβουν κάθε νέο challenge.\nChristos Minaretzis Entrepreneur “\nPromo Video SOUNDZ\nInstagram Promo Bamboo\nPromo Video Pasta Box\nΚάποιοι από τους συνεργάτες που μας εμπιστεύονται σε όλο το φάσμα των ψηφιακών μέσων.


ΕΛΕΥΘΕΡΟΙ ΕΛΛΗΝΕΣ: Απορίες και ερωτηματικά γύρω από τη δολοφονία του Ρώσου πρέσβη\n1) Είναι άξιο απορίας πώς στο χώρο υπάρχει μόνο ένας αστυνομικός συνοδείας (ο εκτελεστής) και δεν υπάρχει ο «καθρέφτης» του. Σε μια αποστολή μάλιστα ιδιαίτερα σοβαρή καθώς φυλάσσεται ξένος διπλωμάτης που έχει και υψηλό ρίσκο (διότι είναι Ρώσος, άρα και εν δυνάμει στόχος).\n2) Οι κινήσεις του αστυνομικού στο παρασκήνιο δηλώνουν νευρικότητα. Η στάση του αστυνομικού είναι πάντα πρόσωπο προς το πλήθος για να προλαβαίνει κάποια κίνηση. Ο συγκεκριμένος δεν ενδιαφερόταν (προφανώς) γι' αυτό και κοίταζε εικόνες και ό,τι άλλο... αν υπήρχε «καθρέφτης» θα το είχε αντιληφθεί.\n3) Στην κίνηση του για να πυροβολήσει ο εκνευρισμός είναι έκδηλος, καθώς 9 βολές από τις 11 που βρήκαν στόχο, δηλώνουν πάθος και όχι ψυχραιμία εκτελεστή. Ο εκτελεστής θα ρίξει πιθανώς 2 ή 3 βολές και μετά θα στραφεί γύρω του για να δει αν υπάρχουν άλλοι που τον απειλούν. Ο συγκεκριμένος άδειασε γεμιστήρα πάνω στον πρέσβη και έβαλε καινούριο και μόνο τότε στράφηκε στο περιβάλλον χωρίς καν να ελέγχει, απλά φώναζε και κοίταζε προς τις κάμερες.\n4) Η ερώτηση γιατί δεν επενέβη άμεσα κανείς όταν έπεσαν οι\nπυροβολισμοί πρώτον έχει να κάνει με το νούμερο 1 που ανέφερα, άρα κανείς δεν ήταν και κοντά με όπλο. Δεύτερον, ακόμη και να ήταν κάποιος έξω από την αίθουσα και να έμπαινε στα 2 πρώτα δεύτερα δεν μπορεί να γνωρίσει αν ο εκτελεστής ήταν ζωσμένος και με εκρηκτικά, όπου μια σφαίρα μπορεί να πυροδοτούσε (στην κυριολεξία) άλλες καταστάσεις.\nΣύμφωνα με την τουρκική αστυνομία στο δωμάτιο του ξενοδοχείου του νεαρού εκτελεστή βρέθηκαν στοιχεία που τον συνδέουν τόσο με τον Γκιουλέν όσο και με την Αλ Κάιντα. Θα μου επιτραπεί να πω ότι αυτό είναι τουλάχιστον παράδοξο, καθώς σε ένα δωμάτιο ξενοδοχείου δεν κουβαλάς ό,τι έχεις για να σε ενοχοποιήσει, πόσο μάλλον όταν είσαι αστυνομικός σε αποστολή και ξέρεις ότι μπορεί να τα δει κάποιος. Αυτό μάλλον «φύτεμα» μοιάζει παρά αληθινό στοιχείο.\nΌσον αφορά την ασχολία των ΜΜΕ με την ταυτότητα του αστυνομικού που χρησιμοποιήθηκε για να μην περάσει από ανιχνευτή εντοπισμού μετάλλων (όπως λέει η τουρκική αστυνομία) θα πρέπει να ειπωθεί πως αυτό είναι επίσης αστείο, καθώς ο συγκεκριμένος είχε οριστεί ως συνοδός και προφανώς και θα οπλοφορούσε σε μια τέτοια συνοδεία.\nΕστιάζω, επίσης, στο γεγονός πώς είναι δυνατόν ένας τόσο νέος σε ηλικία (22 ετών όπως μαθαίνουμε) πήρε μια τόσο σημαντική αποστολή, δηλαδή να συνοδεύσει ξένο διπλωμάτη σε μια χρονική στιγμή που η Τουρκία έχει εμφανή προβλήματα ασφαλείας (τρομοκρατικές ενέργειες και ένταση μετά το πραξικόπημα του Ιουλίου). Θα πρέπει να λάβουμε υπόψη μας πως συνήθως, σε όλες τις χώρες, όσοι κινούνται για να κάνουν συνοδεία ελέγχονται εξονυχιστικά για το ποιοι είναι και τι κάνουν. Αν λοιπόν ο συγκεκριμένος είχε όντως διασυνδέσεις που τον είχαν ριζοσπαστικοποιήσει, προφανώς και θα είχαν εντοπιστεί από την τουρκική Αστυνομία.\nΗ τελευταία πληροφορία που θα πρέπει να τονιστεί είναι πώς είχε κανονικά άδεια εκείνη την ημέρα από το αστυνομικό του καθήκον, αλλά παρόλα αυτά ζήτησε ο ίδιος (!) και του επετράπη να συνοδεύσει τον πρέσβη από την διοίκηση. Τώρα σε συνδυασμό με το νεαρό της ηλικίας του και το γεγονός δεν είχε κάποιο υψηλό βαθμό, μάλλον προκαλεί απορίες γιατί έγινε αποδεκτό το αίτημά του και μάλιστα σε καιρούς που το σύστημα της Τουρκίας δεν εμπιστεύεται εύκολα στελέχη σε σώματα των δυνάμεων της χώρας.\nΣε κάθε περίπτωση, για μένα προσωπικά, είναι προφανές πως υπάρχει πολύ μεγάλο κενό σχετικά με ό,τι έχει γίνει. Αυτό βέβαια ίσως να φαίνεται έτσι καθώς πολλά στοιχεία δεν θα δοθούν ποτέ στην δημοσιότητα (και ορθά γίνεται αυτό) ίσως επειδή, στη σφαίρα της θεωρίας, υπάρχουν πολλά που θα πρέπει να κρυφτούν.\nΤελειώνοντας, θα ήθελα να σημειώσω πως οι άντρες της συνοδείας είναι πάντα δύο ή τέσσερις.Συνήθως σε πρέσβεις είναι δύο συν ο οδηγός. Αλεξίσφαιρο δεν φοράει κανείς διπλωμάτης εκτός και αν πηγαίνει σε εμπόλεμο πεδίο. Το αναφέρω διότι πολλοί εικάζουν πως η δολοφονία είναι ψεύτικη και σημειώνουν διάφορα στοιχεία όπως η μη ύπαρξη αίματος. Το αίμα για να γεμίσει τον τόπο θέλει ώρα.Με τα ρούχα που φόραγε ο διπλωμάτης θα ήθελε πολύ ώρα κιόλας (μάλλινο αν διακρίνω σωστά) και μην ξεχνάμε πώς το συμβάν έληξε σχεδόν αμέσως (2 -3 λεπτά ) αφού τον πήρε ζωντανό το ασθενοφόρο και κατέληξε στο νοσοκομείο.\nΕτικέτες Δολοφονία, Ρώσοι, Τουρκία


Έκκληση στον Πρωθυπουργό. Ναυπλιώτης χωρίς λεφτά, φαγητό είναι μόνος και εγκλωβισμένος στην Ανκόνα (Video) | anagnostis.org - Ειδήσεις\nΈκκληση στον Πρωθυπουργό. Ναυπλιώτης χωρίς λεφτά, φαγητό είναι μόνος και εγκλωβισμένος στην Ανκόνα (Video)\nΤο μαρτυρικό ταξίδι ξεκίνησε από τη Γερμανία. Περιπλανιέται στην Ευρώπη και δεν μπορεί να επιστρέψει στο Ναύπλιο. Μόνος του κοιμάται στο αυτοκίνητο με έναν σκύλο. Κάνει έκκληση για βοήθεια στην Ελλάδα\nΈκκληση στον Πρωθυπουργό Κυριάκο Μητσοτάκη απευθύνει μέσω του anagnostis.org ο Έλληνας μετανάστης από τη Γερμανία, που περιπλανιέται εδώ και σχεδόν μία εβδομάδα στους δρόμους της Ευρώπης, για να επιστρέψει στην οικογένειά του στο Ναύπλιο. Όπως δηλώνει ανήκει στις ευπαθείς ομάδες και κινδυνεύει στην Ιταλία που βρίσκεται από τον κορωνοϊό.\nΟ Γιώργος - Αναστάσιος Παπαγεωργόπουλος τονίζει ακόμα ότι τα χρήματα που είχε μαζί του εξαντλούνται και μένει από τρόφιμα και νερό. Κοιμάται όταν μπορεί στο αυτοκίνητό του. Με την οικογένειά του έρχεται σε επαφή, μόνο όταν βρίσκει ρεύμα για να φορτίσει το κινητό του τηλέφωνο.\nΜετά από πολλές περιπέτειες κατάφερε να φτάσει στο λιμάνι της Ανκόνα, όμως δεν του επιτρέπεται να μπει στο πλοίο για την Πάτρα, αφού φορτώνονται μόνο εμπορεύματα.\nΤις προηγούμενες ημέρες είχε εγκλωβιστεί σε ένα πάρκινγκ κοντά στη Σλοβακία. Όταν κατάφερε να προχωρήσει δοκίμασε να έρθει αεροπορικώς από εκεί στην Αθήνα, αλλά ούτε αυτό του επιτράπηκε. Ακόμα η Αλβανία του απαγόρευσε την είσοδο και βρίσκεται σε αδιέξοδο.\nΟι στιγμές που βιώνει είναι δραματικές, όπως τονίζει στην τηλεφωνική συνέντευξη που έδωσε σήμερα στον Άκη Γκάτζιο.\nΙταλία Ναύπλιο Αργολίδα κορωνοϊός Άκης Γκάτζιος Συνεντεύξεις


Από την αγροτική ζωή της Ηπείρου: θέρος – τρύγος – πόλεμος – Postmodern\nHomepage»Ελλαδα»Από την αγροτική ζωή της Ηπείρου: θέρος – τρύγος – πόλεμος\nBy PostModern on June 2, 2020 / 0 Comments\nΑγροτοποιμενική η κοινωνία του χωριού μας. Η οικονομία στηρίζονταν στις δυο πατροπαράδοτες ενασχολήσεις: τη γεωργία και την κτηνοτροφία. Μέχρι τον πόλεμο του ’40, οι χωριανοί ασχολούνταν σχεδόν αποκλειστικά με το χωράφι και το κοπάδι. Μ’ αυτά φρόντιζαν να εξασφαλίσουν τα απαραίτητα για την επιβίωση της οικογένειας τους. Μικρός ο κλήρος. Χωράφια μικρά, πλαγιαστά τα περισσότερα, με λιγοστό και άγονο χώμα. Xρειάζονταν τιτάνια προσπάθεια για ν’ αποδώσει το εισόδημα της χρονιάς. Οι χωριανοί εναπόθεταν τις ελπίδες τους για καλή σοδειά στα κέφια του “Θεού των χωραφιών”. Αν είχε όρεξη ο μεγαλοδύναμος να δροσιστεί, άνοιγε τους κρουνούς τ’ ουρανού και το εισόδημα καλό. Αν όχι, τότε δε μάζευαν ούτε το σπόρο. Όλον τον χρόνο κυλούσε ένας αδιάκοπος αγώνας αναμόχλευσης της γης…\nΗ καλλιεργητική περίοδος άρχιζε τον Οκτώβρη με τις «πρωϊμιές».\nΜε τις πρώτες βροχές του Φθινοπώρου, γίνονταν η σπορά: σιτάρι, κριθάρι, βρώμη. Τα… σκαπτικά μηχανήματα ήταν το ησιόδειο άροτρο και η τσάπα.\nΣτα μέσα Απριλίου γίνονταν το βοτάνισμα. Ζιζανιοκτόνα, τα χέρια των γυναικών που με πολλή υπομονή καθάριζαν το χωράφι από τα αγριόχορτα.\nΏσπου έρχονταν ο Ιούνιος για το θέρο. Τον Ιούνιο και τον Ιούλιο ο λαός τους βάφτισε σε «θεριστή» και «αλωνάρη», σύμφωνα με τις αγροτικές εργασίες που εκτελούνταν τότε.\nΑρχές του θεριστή ήταν σχεδόν όλα έτοιμα.\nΤο σιτάρι στο χωράφι έχει κιτρινίσει -αληθινό χρυσάφι- και όλο το χωριό ήταν στο πόδι για τον θερισμό.\n«Θέρος-τρύγος-πόλεμος», λέει ο λαός.\nΟ θέρος και ο τρύγος θέλουν ξεσηκωμό.\nΓια τον τρίτο, οι χωριανοί δεν ήθελαν να πουν ούτε λέξη – έλεγαν «ποτέ ξανά».\nΟ θέρος ήταν η πιο βασανιστική γεωργική εργασία. Όλη μέρα κάτω από το λιοπύρι, οι γυναίκες με άσπρα τσεμπέρια και οι άντρες με ψάθινα καπέλα στο κεφάλι, και με τα δρεπάνια στο χέρι, έχυναν ποτάμια ιδρώτα για να μπει το σιτάρι στο αμπάρι. Ήξεραν ότι η δουλειά αυτή ήταν ένας από τους κρίκους της αλυσίδας του ψωμιού. Σπορά-βοτάνισμα-θέρος-αλώνισμα- άλεσμα-ψωμί. Για να ξεχνούν την κούραση, οι γυναίκες τραγουδούσαν αργά, παραπονιάρικα, και οι άνδρες μουρμουριστά, σα να τις κανοναρχούσαν το τραγούδι του θερισμού.\nΉλιε μ’ που βγαίνεις το πρωί κι αργείς να βασιλέψεις\nΣε καταργιέται η εργατιά και οι ξενοδουλευτάδες …\nΌταν το σιτάρι ήταν αραιό και καχεκτικό, χρειάζονταν πολλές χεριές για να γίνει το χερόβολο. Και κάθε 5-6 χερόβολα έκαναν το δεμάτι. Από κακά χερόβολα γίνονταν και κακά δεμάτια. Απ’ εκεί βγαίνει και η ρήση «κι εσύ κακό χερόβολο κι εγώ κακό δεμάτι».\nΚαι οι χεριές γίνονταν χερόβολα και τα χερόβολα δεμάτια έτοιμα για το αλώνι.\n«Σ’ κώθ’κε βάβωωω»\nΑλωνάρης μήνας. Μέρες αλωνιού. Το χωριό στο πόδι. Κόντευε να νυχτώσει και τ’ άλογα είχαν βγει από τ’ αλώνι. Όλα προγραμματισμένα και με βιάση γιατί ο κίνδυνος της βροχής παραμόνευε. Αν σ’ έπιανε στ’ αλώνι καμιά απ’ εκείνες τις καλοκαιριάτικες μπόρες, που στα μέρη μας είναι πολύ συχνές, ήταν πραγματική καταστροφή.\n«Δεν αδειάζω, έχω τ’ άλογα στ’ αλών’», λέει ο λαός μας για να δηλώσει την αγωνία των ξωμάχων την ώρα αυτή.\nΟ άνθρωπος μπορούσε να συμβάλλει ώστε η διαδικασία του αλωνίσματος να τελειώσει γρήγορα. Για το λίχνισμα όμως, δεν μπορούσε να κάνει τίποτα. Όλα εξαρτιόνταν από τις ορέξεις και τα καπρίτσια του Αιόλου, το θεού του ανέμου.\nΚατασκήνωναν στ’ αλώνια οι χωριανοί και περίμεναν, μερικές φορές ολόκληρες μέρες, για να φυσήξει ο αέρας. Οι καλαμπουρτζήδες με σιακάδες (αστεία) και πειράγματα απάλυναν τις ατέλειωτες ώρες της απραξίας.\n“Νύχτωσε για τα καλά και δεν έλεγε να φυσήξει. Ο γέροντας με τη γριά του περίμεναν”, άρχισε τη διήγησή του ο μπάρμπα-Κώστας, “οι γειτόνοι τους συμπόνεσαν και είπαν να τους βοηθήσουν…”\n«Δεν πάτε μωρ’ τσιούπρες να βάλετε ένα χεράκι να τ’ αποσώσουν οι έρμοι… Έμειναν δυο κούτσουρα, ολομόναχοι στον κόσμο», είπαν στις κοπέλες τους. Τα κορίτσια τρία-τέσσερα, ξεχώρισαν με τα δικράνια τους το άχυρο από το σιτάρι και το στοίβαζαν σε σωρούς χωριστά το ένα από το άλλο, και τσίτωσαν τα καρπολόια στο σωρό με τον καρπό.\n«Δεν κάθεστε, μώρ’ τσιόυπρες, μ’ να τ’ ανεμίσετε με τα γραμμένα τα χεράκια σας, γιατί μας πονάει η μέση μας», τους είπε ο γέροντας.\n«Μακάρι να μπορούσαμε μπάρμπα, αλλά δε φυσάει», του αποκρίθηκαν κι ανηφόρησαν γελώντας.\n«Αχ τα καημένα τα νιάτα», αναστέναξε μουρμουρίζοντας εκείνος.\nΟ γέρος με τη γριά του έμειναν στ’ αλώνι αποκαμωμένοι από την κούραση και περίμεναν. Οι ώρες περνούσαν και ο αέρας δεν έλεγε να φυσήξει. Νύσταξαν τα γερόντια κι αποκοιμήθηκαν πισώκωλα στ’ άχυρα. Κατά τα μεσάνυχτα, ο γέροντας ξύπνησε από το φύσημα του αέρα.\n-Ξύπνα βάβω, σκώ’θκε ο έρμος…\n– Να γυρίσω γέροντα, ανακλαδίστηκε η γριά, αναπολώντας περασμένα μεγαλεία.\n– Ο αέρας μωρ’ καψοβάβωωω, της έκοψε την όρεξη ο γέροντας.\n– Είπα κι εγώ…, μουρμούρισε απογοητευμένη η γριά.\nΓέλια και σκουντήματα κάλυπταν κάθε υπονοούμενο.\nΥΓ: Αν την εποχή εκείνη υπήρχε πανδημία, όπως σήμερα, λόγω κορονοϊού τα χωράφια θα έμεναν αθέριστα, τα αλώνια άστρωτα, τα αμπάρια άδεια και ας φύσαγε ο «έρμος» όπως έλεγε και ο γέροντας και όλοι οι κόποι τους θα πήγαινε στράφι. Αλλά και σήμερα, το εισόδημα των εργαζομένων θα υποστεί βαθιά καθίζηση και πολλοί απ’ αυτούς θα περιμένουν από τα «ψίχουλα» του ταμείου ανεργίας για να ζήσουν.\nPost tagged: Αποστόλης Δ. Καλαντζής Ήπειρος θέρος


°BLUE ANGEL VILLA SANTORINI ISLAND (Ελλάδα) - από € 620 | iBOOKED\nΚάτω Φηρά, Santorini Island, Ελλάδα, 84700 εμφάνιση χάρτη\nΤο Blue Angel Villa παρέχει προσιτή διαμονή στην πόλη Santorini Island. Το ξενοδοχείο κατασκευάστηκε το 1800 και ανακαινίστηκε το 2006.\nΤο ξενοδοχείο είναι τοποθετημένο 5 λεπτά με τα πόδια μακριά από Μουσείο και Πνευματικό Κέντρο Μέγαρο Γύζη, Μοναστήρι του Προφήτη Ηλία και Archaeological museum. Το ξενοδοχείο είναι σε απόσταση 4 χλμ από το κέντρο της πόλης Santorini Island.\nΣκάρος βρίσκεται 2.1 χλμ από το κατάλυμα και Ηφαίστειο είναι περίπου μόνο 3.0 χλμ μακριά.\nΌλα τα δωμάτια στο Blue Angel Villa διαθέτουν θέρμανση, μικρή κουζίνα, τηλεόραση με δορυφορικά κανάλια, ηχομονωμένα παράθυρα και θυρίδα ασφαλείας. Μερικά δωμάτια έχουν θέα σε Αιγαίο Πέλαγος. Μπανιέρα, σεσουάρ και ντους προσφέρονται σε όλα τα μπάνια.\nΤο ξενοδοχείο προσφέρει υπηρεσία μεταφοράς από/προς αεροδρόμιο, διαθέσιμο γιατρό και δωρεάν υπηρεσία μεταφοράς με λεωφορείο καθώς και δωρεάν στάθμευση και κομμωτήριο.\nΚάτω Φηρά, Santorini Island, Ελλάδα, 84700\nΌμορφη Πόλη Διαμέρισμα Ξενοδοχείο Ναύπλιο\nΆρεσε σε 77%, σύμφωνα με 1090 κριτικές\nEllis Restaurant80 μ\nΆρεσε σε 73%, σύμφωνα με 309 κριτικές\nGinger Sushi Lounge160 μ\nPalia Kameni Cocktail Bar120 μ


Μεταμόσχευση Μαλλιών FUT - Αποτελέσματα - 62017TL | Bergmann Kord\nΑρχικήΑποτελέσματα – TimelinesΑποτελέσματα - Timelines - FUTΠεριστατικό 62017TL\nΜεταμόσχευση Μαλλιών - FUT - Περιστατικό 62017TL\nΛόγω επαγγέλματος συναναστρέφομαι καθημερινά με πολύ κόσμο. Είχα θέμα με την τριχόπτωση, σε σημείο που με επηρέαζε αρνητικά στην καθημερινότητά μου. Κάπως έτσι σκέφθηκα να ξυρίσω το κεφάλι μου, ώστε να αλλάξω εικόνα και να μην φαίνεται το πρόβλημα. Το έκανα, αλλά το αποτέλεσμα δεν μου άρεσε. Βλέπετε, είχα πάρει και κάποια περιττά κιλά.\nΠΡΙΝ ΤΗΝ ΕΠΕΜΒΑΣΗ - ΜΠΡΟΣΤΑ\nΜια μέρα πήγα στην Bergmann Kord με έναν καλό μου φίλο, έχοντας διαπιστώσει ότι η Κλινική αυτή ήταν η πλέον αξιόπιστη στην Ελλάδα. Η απόφασή μου να προχωρήσω σε επέμβαση ήταν άμεση.\nΗ επέμβαση ήταν ανώδυνη και δεν είχα καθόλου άγχος. Όλα πήγαν πολύ καλά, με τους ανθρώπους της Bergmann Kord να είναι διαρκώς πλάι μου.\nΑπό την πρώτη στιγμή κατάλαβα ότι το αποτέλεσμα της επέμβασης θα ήταν πάρα πολύ καλό, όπως και ήταν. Κι αυτό φάνηκε από τις πρώτες εβδομάδες μετά την επέμβαση.\n10 ΜΗΝΕΣ ΜΕΤΑ - ΜΠΡΟΣΤΑ\n10 ΜΗΝΕΣ ΜΕΤΑ – ΜΠΡΟΣΤΑ /ΠΑΝΩ\nΤα μαλλιά μου πλέον είναι όπως ήθελα πάντα να είναι, πιο δυνατά και όμορφα από ποτέ, ενώ και τα περιττά κιλά είναι πια παρελθόν. Είπαμε, η Bergmann Kord με έκανε να αγαπήσω ξανά τον εαυτό μου και τη ζωή.\nΈνα θέμα που θα σε ενδιαφέρει: Περιστατικό 62017TL


ΔΗΜΗΤΡΗΣ ΚΑΡΡΑΣ: Αποτελέσματα και έδρες Τοπικών Συμβουλίων\nΣύμφωνα με τα παραπάνω μη ολοκληρωμένα αποτελέσματα οι έδρες κατανέμονται ως εξής:\nΟ Προεδρος του Συμβουλίου θα κριθεί με ψηφοφορία ανάμεσα στον κ. Μαρκουλή που είναι ο πλειοψηφών Σύμβουλος της παράταξης Ζούτσου και του πλειοψηφούντος Συμβούλου της παράταξης Μερτύρη που ουδείς γνωρίζει ακόμα με βεβαιότητα (φήμες λένε ότι είναι ο μέχρι σήμερα Πρόεδρος κ. Δρακόπουλος).\nΕδώ οι σταυροί των υποψήφιων της παράταξης Ζούτσου.\nΕδώ, Πρόεδρος εκλέγεται ο κ. Αντωνόπουλος Λάμπρος, ο πλειοψηφών του συνδυασμού Ζούτσου, αφού ο συνδυασμός κατέλαβε πάνω από 50% των ψήφων.\nΟ Προεδρος του Συμβουλίου θα κριθεί με ψηφοφορία ανάμεσα στον κ. Κούτρα που είναι ο πλειοψηφών Σύμβουλος της παράταξης Ζούτσου και του πλειοψηφούντος Συμβούλου της παράταξης Μερτύρη που ουδείς γνωρίζει ακόμα.\nΕΠΑΝΑΛΒΑΝΩ, Οριστικά αποτελέσματα εκδίδει ΜΟΝΟ το Πρωτοδικείο Αθηνών. Τα παραπάνω είναι προϊόν δικής μου επεξεργασίας.


«Πάγωσε» ο συμψηφισμός... - Kliktv.gr\n11 Οκτωβρίου 2019 0140\n…για το «λουκέτο» του 2013 στην ΕΡΤ…\nΞεκίνησε αλλά σταμάτησε, η εφαρμογή της ΚΥΑ στην ΕΡΤ. Στις 2 Οκτωβρίου οι εργαζόμενοι στην εταιρεία παρέλαβαν ένα έγγραφο από την ΕΡΤ με την ανάλυση εκκαθάρισης μισθοδοσίας των αποζημιώσεων από το κλείσιμο της πρώην ΕΡΤ ΑΕ στις 13 Ιουνίου 2013 και τους…\nμισθούς που προέκυψαν από την επαναφορά της ΕΡΤ στις 13 Ιουνίου 2015.\nΟι περισσότεροι εργαζόμενοι καλούνται να επιστρέψουν χρήματα στην ΕΡΤ, τα οποία θα αφαιρούνται σε μικρές δόσεις (π.χ. 100 ευρώ) σε βάθος χρόνου, ενώ για τη χαμένη διετία αποκτούν πλήρη ασφαλιστική κάλυψη με τα ένσημα της περιόδου.Η διαδικάσα άρχισε, αλλά μέρες μετά “πάγωσε” με απόφαση της διοίκησης. Το επιχείρημα είναι πως θα διεκδικήσει από την κυβέρνηση μια “καλύτερη ΚΥΑ”.\nΗ υφιστάμενη ΚΥΑ πέρασε ύστερα από χίλια κύματα από την προηγούμενη κυβέρνηση ΣΥΡΙΖΑ, καθώς τα συναρμόδια υπουργεία Οικονομικών, Ψηφιακής Πολιτικής και Εργασίας δεν μπορούσαν να συμφωνήσουν. Ο συμψηφισμός μισθών και αποζημιώσεων δεν συναντά τη σύμφωνη γνώμη όλων των εργαζομένων και κυρίως των διευθυντικών στελεχών της πρώην ΕΡΤ ΑΕ, που συνέχισαν να εργάζονται και στη ΝΕΡΙΤ, έχοντας λάβει υψηλές αμοιβές.\nΑυτά τα χρήματα καλούνται να τα επιστρέψουν με την ίδια διαδικασία. Επί της ΚΥΑ, έχει κατατεθεί προσφυγή, που θα συζητηθεί στα δικαστήρια τον Δεκέμβριο, ενώ τα ασφαλιστικά μέτρα που κατέθεσαν τα διευθυντικά στελέχη της ΕΡΤ αποσύρθηκαν. Υπάρχει η πληροφορία πως μπορεί να κατατεθεί εκ νέου προσφυγή, επί της διοικητικής πράξης του συμψηφισμού, που απεστάλη στους εργαζόμενους.\nΤο κόστος του συμψηφισμού που προέκυψε από την απόφαση της κυβέρνησης ΝΔ – ΠΑΣΟΚ το 2013 θα επιβαρύνει την τρέχουσα χρήση της ΕΡΤ κατά 69 εκατ. ευρώ, σύμφωνα με την εκτίμηση της πρώην διοίκησης του Ιωάννη Δρόσου.\nΤα χρήματα αυτά θα καλυφθούν από τα ταμειακά διαθέσιμα της εταιρείας και είναι ένα μόνο τμήμα των επιπτώσεων από την απόφαση για το «λουκέτο» στην ΕΡΤ πριν από έξι χρόνια…\nΤο Διαβάσαμε «Πάγωσε» ο συμψηφισμός…


Super League: Τα τρία πλάνα για τη διεξαγωγή του πρωταθλήματος με τη συμμετοχή πλέον δεκατεσσάρων ομάδων\nΠΟΛΙΤΗΣ SPORTS, 22/05/2019 (τελευταία ενημέρωση 22:52)\nΣύμφωνα με τα ρεπορτάζ των τελευταίων ωρών τα δύο εξ αυτών περιλαμβάνουν πλει οφ, ενώ το τρίτο, που αποτελεί πρόταση του Μηνά Λυσάνδρου, προβλέπει τη διεξαγωγή τριών γύρων.\nΣυγκεκριμένα, το πρώτο σχέδιο προβλέπει μετά τη λήξη της κανονικής περιόδου, παιχνίδια από τις θέσεις 1-6 για την ανάδειξη του πρωταθλητή και τους κατόχους των ευρωπαϊκών εισιτηρίων, κουβαλώντας και τη βαθμολογία που θα έχουν από τις 26 αγωνιστικές της κανονικής περιόδου, όπως συμβαίνει στην Κύπρο.\nΟι ομάδες από την 7η θέση μέχρι τη 14η θα παλέψουν για την παραμονή, δίνοντας αγώνες πλέι οφ.\nΌσον αφορά στο άλλο πλάνο, προβλέπει επίσης πλέι οφ, όμως οι ομάδες από τις θέσεις 1-4 θα παλέψουν για τον τίτλο και τη 2η θέση που οδηγεί στα προκριματικά του Champions League, ενώ οι ομάδες στις θέσεις 5-8 θα δώσουν μάχη για το τελευταίο ευρωπαϊκό εισιτήριο. Οι ομάδες που θα έχουν τερματίσει από την 9η ως τη 14η θέση θα μονομαχήσουν για την παραμονή τους.\nΟ πρόεδρος της Super League προτείνει οι ομάδες να παίξουν δύο γύρους, αλλά στο τέλος του πρώτου και πριν την έναρξη του δεύτερου, να γίνει ένας ενδιάμεσος γύρος, όπου ο πρώτος θα αγωνίζεται με τις ομάδες που βρίσκονται στις ζυγές θέσεις, αλλά από την 4η θέση και κάτω. Δηλαδή ο πρώτος θα αγωνίζεται με τον 4ο, τον 6ο, τον 8ο εντός έδρας, ενώ με τον 10ο, τον 12ο και τον 14ο εκτός έδρας.\nΣε αυτή την περίπτωση δεν υπάρχουν πλέι οφ. Παρ’ όλα αυτά, ο πρώτος με τον δεύτερο και τον τρίτο θα αγωνίζονται δυο φορές, με αποτέλεσμα να τίθεται θέμα για τους ίσους όρους διεξαγωγής του πρωταθλήματος. Θα διεξαχθεί πρωτάθλημα 32 αγωνιστικών, εφόσον περάσει το δικό του σχέδιο.\nΒasket League: Απίθανη συντριβή για την ΑΕΚ και ελπίδες πρόκρισης στο Χολαργό (pic)Μαθήματα πολιτισμού από Νεκτάριο Αλεξάνδρου: «Συγχαρητήρια στην ΑΕΛ, το πίστεψε και το πήρε» (pic)


Ο Ian Scott αποκαλύπτει το backstage του ροζ dvd της Αλεξανδράτου! | Gossip-tv.gr\nΟ Ian Scott αποκαλύπτει το backstage του ροζ dvd της Αλεξανδράτου!\nΔύο μήνες μετά το ροζ video της Τζούλιας Αλεξανδράτου, ο Ian Scott, ο Γάλλος παρτενέρ της, σπάει την σιωπή του και αποκαλύπτει hot details σχετικά με όσα δεν είδαν τα φώτα της δημοσιότητας τόσο πριν κλείσει η συμφωνία όσο και κατά την διάρκεια των γυρισμάτων με την Τζούλια Αλεξανδράτου σε... μεγάλα κέφια!\n«Δεν μπορούσα να πω τίποτα για το θέμα αυτό για ένα διάστημα. Τώρα μπορώ να σας αποκαλύψω ένα από τα μεγαλύτερα μυστικά της καριέρας μου. Πριν από έναν μήνα και κάτι, ένας Έλληνας παραγωγός επικοινώνησε μαζί μου για να γυρίσω μια σκηνή με μια ελληνίδα 25 ετών, τη Τζούλια Αλεξανδράτου.Δεν ήξερα τίποτα για αυτή και η σκέψη να εγκαταλείψω τη Γαλλία για αρκετές μέρες δεν μου άρεσε. Ο παραγωγός της Sirina Entertainment επέμενε και τελικά δέχτηκα. Μαζί μου ήρθε και ο Tony Carrera αφού τον είχαν καλέσει και αυτόν για το γύρισμα. Μόλις φτάσαμε αμέσως παρατήρησα ότι το σκηνικό είναι λίγο διαφορετικό από τα συνηθισμένα. Η Τζούλια είναι προσωπικότητα της χώρας, γνωστό μοντέλο, τραγουδίστρια και ηθοποιός. Ο παραγωγός μου τη συστήνει και μου λέει πως διαμαρτύρεται επειδή κανείς δεν μπορεί στην Ελλάδα να την «ικανοποιήσει» γιατί εντυπωσιάζονται και είτε ολοκληρώνουν γρήγορα είτε δεν μπορούν να συγκεντρωθούν. Μόλις με είδε είπε στον παραγωγό της ότι ούτε εγώ θα μπορούσα να την ικανοποιήσω. Ας γελάσω! Το πρόγραμμα ήταν ότι εκείνη θα διασκέδαζε μόνη της με ένα μπουκάλι σαμπάνια σε μια μπανιέρα, μετά θα είχε μια σκηνή μαζί μου και στο τέλος μια σκηνή με μένα και τον Tony. Η σκηνή της μπανιέρας ξεκινά, και αρχίζω να ενθουσιάζομαι. Τα πάει αρκετά καλά με τη σαμπάνια. Μου κάνει εντύπωση που βλέπω μια κάμερα με τυχαίες κινήσεις. Αρχίζω να αναρωτιέμαι αν ο εικονολήπτης γυρίζει ένα ερασιτεχνικό video. Είναι μια όμορφη ξανθιά με γαλανά μάτια και μεγάλο στήθος, πολύ δραστήρια, αυτό που μου αρέσει. Μπαίνω και εγώ στην μπανιέρα και παίζουμε με το μπουκάλι. Στη συνέχεια κάνει στοματικό έρωτα και είναι πολύ καλή (…). Μου κάνει εντύπωση που ο κάμεραμαν προσπαθεί να μην πάρει καθόλου το πρόσωπό μου. Προχωράμε στο κρεβάτι και είμαι απογοητευμένος γιατί εκείνη δεν ήθελε κάτι συγκεκριμένο. Κάναμε πολλά πράγματα, ήταν μια καλή δουλειά και είμαι περήφανος. Όπως είχαμε συμφωνήσει ετοιμάστηκε ο Tony να μπει και αυτός στην παρέα αλλά δεν έγινε ποτέ. Η Τζούλια ντύθηκε και έφυγε. Όλοι μείναμε έκπληκτοι. Την επόμενη μέρα επέστρεψα στη Γαλλία και μετά από 2-3 βδομάδες με πήρε τηλέφωνο ο παραγωγός ο οποίος μου ζήτησε να μην πω τίποτα για το γύρισμα για τουλάχιστον ένα μήνα. Πραγματικά έγινε μεγάλος ντόρος στην Ελλάδα. Η Τζούλια Αλεξανδράτου είναι κάτι παραπάνω από μια απλή διάσημη, είναι μια εθνική σταρ, τραγουδίστρια, ηθοποιός, τηλεοπτική περσόνα και είναι γνωστή στη χώρα για πολλά χρόνια. Η είδηση πως κυκλοφορεί στην αγορά sextape με αυτή και έναν φίλο της σκάει σα βόμβα. Το dvd πουλάει εκατοντάδες χιλιάδες αντίτυπα σε λίγες μέρες. Οι δημοσιογράφοι αρχίζουν να ρωτάνε, εκείνη αρνείται τα πάντα και ο παραγωγός λέει ότι αγόρασε νόμιμα την κασέτα αυτή. Βλέπω ένα αντίγραφο του dvd και διαπιστώνω ότι έχουν κρύψει το πρόσωπο μου σε όλες τις σκηνές. Μόνο ένας θαυμαστής μου θα μπορούσε να με αναγνωρίσει και έτσι έγινε. Με κατάλαβαν από το τατουάζ. Ο τύπος ασχολήθηκε με το θέμα και δημοσιογράφοι επικοινώνησαν μαζί μου για να μάθουν την αλήθεια. Όπως υποσχέθηκε στον παραγωγό δεν είπα τίποτα, μέχρι σήμερα». Τα συμπεράσματα… δικά σας!


παρακρατηση 3% σε τιμολογιο εργολαβου και φορολογικη δηλωση - Θέματα Φορολογίας εισοδήματος νόμου 2238/1994 που ίσχυσε έως 31.12.2013 - Κοινότητα Λογιστών Βήμα συζητήσεων\nπαρακρατηση 3% σε τιμολογιο εργολαβου και φορολογικη δηλωση\nBy dodos, June 12, 2013 in Θέματα Φορολογίας εισοδήματος νόμου 2238/1994 που ίσχυσε έως 31.12.2013\nεργολαβος εχει εκδοσει στο 2012 τπυ με παρακρατηση 3% σε επιτηδευματια\nτην παρακρατηση δεν την απεδωσε ο ληπτης της υπηρεσιας .\nστην φορολογικη του δηλωση για το 2012 αρα δεν μπορει να την βαλει ο εργολαβος σαν παρακρατηθεντα .και ουτε εχει καποια ευθυνη γι αυτην ...\nαν την αποδωσει τωρα ο ληπτης του τιμολογιο με προσαυξηση μπορει να την βαλει στην φορολογικη του δηλωση ο εργολαβος για του χρονου ?\n1.β) Στα εισοδήματα εργοληπτών κατασκευής κάθε είδους τεχνικών έργων και ενοικιαστών δημόσιων, δημοτικών, κοινοτικών ή λιμενικών προσόδων με συντελεστή τρία τοις εκατό (3%) που υπολογίζεται στην αξία του κατασκευαζόμενου έργου ή του μισθώματος. Υπόχρεος σε παρακράτηση ορίζεται το Δημόσιο γενικά και κάθε φυσικό ή νομικό πρόσωπο που ενεργεί εκκαθάριση ή καταβολή για τις περιπτώσεις αυτές. Αν για οποιονδήποτε λόγο δεν παρακρατήθηκε ο φόρος, τότε αυτός αποδίδεται με δήλωση του δικαιούχου της αμοιβής κατά τα οριζόμενα στο άρθρο 60.\nΔεν νομίζω να μην έχει ευθύνη και ο ίδιος.\nEφοσον ο εργολαβος εισεπραξε λιγοτερα κατα 3% ,και υποχρεος για την αποδοσει του φορου ειναι ο ληπτης τηςυπηρεσιας (υπαρχει και εγγραφη συμβαση μεταξυ τους )\nκαι αναφερεται στο τπυ σαν πληρωταιο το ποσο μειον την παρακρατηση..\nποια η ευθυνη του εργολαβου?\nτι θα κανει λοιπον τωρα στην φορολογικη του δηλωση ο εργολαβος ?δεν θα την συμπεριλαβει καθολου?\nκαι μπορει αν την πληρωσει τωρα ο ληπτης να την συμπεριλαβει στην δηλωσει του του χρονου ?\nEφοσον ο εργολαβος εισεπραξε λιγοτερα κατα 3% ,και υποχρεος για την αποδοσει του φορου ειναι ο ληπτης της\nυπηρεσιας (υπαρχει και εγγραφη συμβαση μεταξυ τους )ποια η ευθυνη του εγολαβου?\nΕφ΄όσον ο λήπτης παρακράτησε έχει υποχρέωση να εκδώσει βεβαίωση ανεξάρτητα αν απέδωσε ή όχι.\nασχετα αν δεν την εχει πληρωσει ?\nαυτο λεω ο εργολαβος δεν εχει καμμια υποχρεωση πια ετσι δεν ειναι ?\nαπλα ο ληπτης πρεπει να την πληρωσει τωρα με προσαυξηση και να στειλει μια βεβαιωση στον εργολαβο να την βαλει στην φορολογικη του δηλωση ,οποσδηποτε για την δηλωση του 2012 οχι του χρονου .ετσι δεν ειναι ?\nΜΠΟΡΕΙ ΝΑ ΜΠΕΙ Ο ΦΟΡΟΣ ΣΤΟΥΣ ΠΑΡΑΚΡΑΤΗΘΕΝΤΕΣ ΣΤΗ ΔΗΛΩΣΗ ΧΩΡΙΣ ΥΠΑΡΞΗ ΒΕΒΑΙΩΣΗΣ?\nΜΙΑ ΑΛΛΗ ΕΡΩΤΗΣΗ Ο ΦΟΡΟΣ 10& ΓΙΑ ΑΜΟΙΒΗ ΜΕΛΕΤΗΣ ΑΠΟ ΤΕΧΝΙΚΗ ΕΤΑΙΡΙΑ ΜΠΑΙΝΕΙ ΣΤΟΥΣ ΠΑΡΑΚΡΑΤΗΘΕΝΤΕΣ\nολο μπορουν να μπουν αλλα πρεπει να υπαρχει βεβαιωση σε περιπτωση ελεγχου .\nβεβαιωση στην παρακρατηση δεν υπαρχει αν π.χ.ο εργολαβος το πληρωσε αυτος το 3%,αρα εχει το διπλοτυπο και ειναι καλυμμενος ...\n1) Για το φόρο των εργολάβων δύο τινά 1) ή εχετε βεβαίωση από τον λήπτη του παραστατικού ή 2) αποδίδετε τον φόρο εσείς και έχετε το πρωτότυπο διπλότυπο .\n2) Ο φόρος αυτός δεν είναι παρακρατούμενος άλλα προκαταβλητέος . Εχει μια κάποια διαφορα.\nέχω την εξής περίπτωση...\nΕργοληπτική Α.Ε. Χ έχει συνάψει κατατεθιμένο υπεργολαβικό συμφωνητικό με τον μηχανικό Ψ.\nΟ μηχανικός Ψ εξέδωσε τώρα τον 8ο ΤΙΜΟΛΟΓΙΑ παροχής υπηρεσίας (ΘΕΩΡΗΜΕΝΑ) στην εταιρεία Χ μικρής αξίας <300 για να μην έχει παρακράτηση φόρου 20% για επίβλεψη μηχανικου.\nΕρώτηση 1. Το τιμολόγιο είναι εντάξει?γτ σε μια άλλη δημοσίευση είδα ότι πρέπει να εκδίδεται Απόδειξη\nΕρώτηση 2. ΟΚ είναι μικρότερα των 300€ οπότε δεν υπόκεινται σε παρακράτηση 20%. Παρακράτηση 3% έχουν αυτά τα τιμολόγια? Και επειδή τα χρήματα τα έχει πάρει ήδη στο ακέραιο (άνευ παρακράτησης) εφόσον έπρεπε να παρακρατηθεί 3% τι γίνεται σε αυτή την περίπτωση?\nAν είναι υπεργολαβικό και έγινε τεχνικό έργο,τότε υποχρεωτικά 3%,παρακράτηση.\nΕάν είναι τπυ απο ελ. επαγγελματία για επίβλεψη και το συνολικό ποσό συμφωνητικού\nείναι μεγαλύτερο των 300ε τότε αναγκαστικά 20% παρακράτηση ,άσχετα απο την\nέκδοση κάθε απυ ,ας είναι και μικρότερη των 300ε. Η απυ εκδίδεται πλέον μόνο για\nιδιώτες και είναι θεωρημένη.\nΜάλιστα...αυτό με το συνολικό ύψος συμφωνητικού δεν το ήξερα.\nΤο συμφωνητικό είναι για εργασιες π.χ. να στρώσει το μπετόν\nΣτο τιμολόγιο αναφέρει όμως επίβλεψη εργασιών.\nΟπότε υπόκειται σε 3% λογικα!\nΤο θέμα μου είναι ότι τα χρήματα τα είχε πάρει ως προκαταβολή και τώρα μου έφεραν 5 μικρά τιμολόγια.\nΜιλάμε για παρακράτησ ύψους 45€ όχι μεγάλο ποσό. Αφού λοιπόν αυτός τα έχει πάρει ήδη τα χρήματα, θα πάει να αποδώσει την παρακράτηση μόνος του?και θα πρέπει να μου στείλει εμένα ένα αντίγραφο της απόδοσης?\nΟταν υπάρχει υπεργολαβικο σημαίνει ότι ο μηχανικός δεν παρέχει υπηρεσίες μηχανικού στην εργοληπτική, αλλά εκτελεί εργασίες τεχνικού έργου,Αρα δεν έχει παρακράτηση για τις εργασίες 20% των ελευθέριων επαγγελμάτων αλλά 3% από εμπορικές επιχειρήσεις.(θεωρητικά ο μηχανικός έχει δυνατότητα εισοδήματος και από άλλο κλάδο δραστηριότητας πέρα από τις υπηρεσίες ελεύθερου επαγγελματία).Σίγουρα έχει στην προκειμένη περίπτωση παρακράτηση 3% που πρέπει να αποδοθεί μέχρι τις 15 του επόμενου μήνα.Το ότι έκοψε τόσα τιμολόγια δεν τον εξαιρεί έστω και αν είναι<300 γιατί σε περίπτωση εκτέλεσης έργου, το έργο προσδιορίζεται από το ποσόν του εργολαβικού και τα τιμολόγια που εκδίδονται πρέπει να συνοδεύονται από επιμέτρηση που γίνεται μέσα στην ίδια φορολογική περίοδο.Σε αυτή την περίπτωση εκδίδεται τιμολόγιο τεχνικού έργου.\nΑν μιλάς για επίβλεψη τότε σίγουρα είναι εισόδημα από ελευθέρια για το οποίο πρέπει να εκδοθεί αθεώρητο τιμολόγιο (που αντικατέστησε την θεωρημένη ΑΠΥ εφόσον αφορά εκδοση προς εταιρεία).Αρα μήπως έχεις κατατεθιμένο όχι υπεργολαβικό συμφωνητικό ,αλλά συμφωνητικο παροχής υπηρεσίας ελεύθερου επαγγελματία? Σε αυτή την περίπτωση κατά την άποψή μου αν τα τιμολόγια είναι συνεχόμενα,ίσως σε ένα έλεγχο αντιμετωπίσεις προβλημα με την μη παρακράτηση του φε 20%\nθεωρώ ότι δεν αναφέρεσαι σε επίβλεψη αδείας (αμοιβή που κατατίθεται σε λογαριασμό μηχανικού βάσει πολεοδομίας,με ΦΕΜ κλπ) αλλα σε επίβλεψη εργασιών εργου\nFNTX reacted to this\nόχι δεν είναι επίωβλεψη αδείας, και όχι το συμφωνητικό είναι υπεργολαβικό καθαρότατα!!\nΤώρα λόγω του ότι η συνεργασία δεν προχώρησε, και τα χρήματα τα έχει πάρει ήδη ΜΑΖΙ με την παρακράτηση που αντιστοιχει, *45€\nεπειδή θα τον ξανασυναντήσω σύντομα,\nμου δίνει τα 45? ή τα καταθέτει μόνος του?\nστην πρώτη περίπτωση οκ τα καταθέτω εγώ\nαν την καταθέσει μόνος του, μου δίνει απλά ενα αντίγραφο της κατάθεσης?\nσου δίνει τα χρήματα γιατί η εταιρεία είναι υπόχρεη της παρακράτησης και απόδοσης του ποσού μέχρι τις 16/9.Στο τέλος της χρήσης του δίνεις βεβαίωση παρακράτησης\nΑν τα τιμ αγοράς υλικών του μπετόν-σιδήρου είναι στο όνομα του μηχανικού ,τότε τεχνικό έργο,οπότε 3%.\nΝα στα δώσει πίσω και να τα αποδώσεις ,όπως έχεις υποχρέωση,για να μην έχεις πρόβλημα.\nοι απαντήσεις με κάλυψαν πλήρως!!\nμπα μην αγχώνεσαι...δεν πρόλαβε να πάρει και τίποτα!!χαχαχ\nτεχνικη εταιρεια εχει αναλαβει ενα εργο δινει ενα σταδιο της δουλειας στον Α ο οποιος κοβει τπυ και του παρακρατα 3% ο Α τωρα παιρνει τον Β και του εκδιδει τπυ αξιας 1000 ευρω εκει γινεται παρακρατηση?\nσε ολη την σειρα εχει παρακρατηση\nγια 2013 μιλαω


Με... σύνθεση ανάγκης στο ΟΑΚΑ / aokerkyra.com\nΑρχική σελίδα » Με... σύνθεση ανάγκης στο ΟΑΚΑ\nΜε... σύνθεση ανάγκης στο ΟΑΚΑ\nΠολλά προβλήματα για τον τεχνικό του ΑΟΚ\nΓια πρώτη φορά στο φετινό Πρωτάθλημα ο ΑΟ Κέρκυρα κατεβαίνει να αγωνιστεί έχοντας επτά πολύ σημαντικές απουσίες, καθώς εκτός αποστολής έμειναν τόσο οι τιμωρημένοι Μαϊστόροβιτς, Κοντοδήμος, Καλαντζής, Γραμμόζης και Παρασκευαϊδης, όσο και οι τραυματίες Φλαβίνιο και Μίχος.\nΟι «Φαίακες» ταξίδεψαν στην Αθήνα όντας κυριολεκτικά αποδεκατισμένοι, με τον Μπόζινταρ Μπάντοβιτς να συμπεριλαμβάνει στην αποστολή ορισμένους «εφεδρικούς» παίκτες. Ως εκ τούτου, το έργο της ομάδας απέναντι στον Παναθηναϊκό θα είναι εξαιρετικά δύσκολο.\nΔεδομένων των τεράστιων αγωνιστικών προβλημάτων, αλλά και της πολύ μεγάλης δυναμικότητας του αντιπάλου, θεωρείται βέβαιο ότι ο Σέρβος τεχνικός θα δώσει οδηγίες για καθαρά αμυντικούς προσανατολισμούς.\nΌμως ποιοι θα καλύψουν το κενό των απουσιαζόντων; Ο Μπάντοβιτς κατά πάσα πιθανότητα θα βάλει τον Επστάιν ως αριστερό μπακ, αντί του Κοντοδήμου, ενώ τη θέση του Γερμανού, αριστερά στη μεσαία γραμμή, μάλλον θα την πάρει ο Ηλ. Ιωάννου, που επανέρχεται από τιμωρία. Στο κέντρο της άμυνας ενδέχεται να παίξει ο Δημ. Ιωάννου, αντί του Μαϊστόροβιτς και δίπλα στον Βενέτη, που επιστρέφει από τιμωρία, ενώ στα αμυντικά χαφ τον Γραμμόζη θα αντικαταστήσει ένας εκ των Χαμπλ ή Ρίκκα. Όσον αφορά τη δεξιά πλευρά της μεσαίας γραμμής, πιθανότατα θα παίξει ο Γιάντσης αντί του Καλαντζή.\nΓια τις υπόλοιπες θέσεις, μάλλον δεν θα αλλάξει η… συνταγή, με τον Κωνσταντόπουλο στα γκολπόστ, τον Γκουστάβο δεξιό μπακ, τους Στολτίδη και Μακρή στα αμυντικά χαφ και τον Μαζνόφ στην κορυφή της επίθεσης.


Nonews-NEWS: Tα fake news υποκρύβουν όφελος...\nTα fake news υποκρύβουν όφελος...\nΣυνέντευξη του ευρωβουλευτή του ΣΥΡΙΖΑ Στέλιου Κούλογλου στην...\nεφημερίδα Φιλελεύθερος και την Αντιγόνη Σολομωνίδου-Δρουσιώτου.\nΝαι, μια από τις ιστορίες είναι αυτή του «Charlie Hebdo». Είχα κάνει την τελευταία βιντεογραφημένη συνέντευξη με τον διευθυντή του «Charlie Hebdo» τον οποίο δολοφόνησαν. Ετοίμαζα μια σειρά εκπομπών για τη λογοκρισία, την οποία δεν μπόρεσα να προβάλω διότι έκλεισε η ΕΡΤ και μου έμεινε το υλικό. Στη συνέντευξη θίγονται όλα τα ερωτήματα για τη λογοκρισία, τις απειλές των ισλαμιστών, το φόβο. Ήταν μια συνέντευξη προφητική...